"Zinema egiteko pasio oso garbi eta polita ikusi dut Kuartangon" - Alea.eus\n"Zinema egiteko pasio oso garbi eta polita ikusi dut Kuartangon"\nEstitxu U. Lopez de Arkaute 2018-01-12 11:00 Kultura Araba\nFilm bat bukatu eta beste bat hasteko prest da Maider Oleaga zinemagile eta gidoilaria; Donostiako euskara irakasle bakartiaren bizipenak atzean utzi, eta Kuartangoko inguru zabaletara salto egingo du. Zinema egiteko pasioak gidatzen ditu gasteiztarraren urratsak toki batetik bestera.\nMaider Oleaga zinegile eta gidoilari gasteiztarra. SAIOA FDZ. DE ARANGUIZ | Ikusi handiago | Argazki originala\nCowboy kapela jantzita hasi du urtea Maider Oleaga zinemagileak (Bilbo, 1976). Elbira Zipitria ikastola klandestinoetako irakasleari buruzko IRA-26-2 filma amaitu ondoren, esku artean du orain zinema egitasmo erabat desberdina. Abenduaren hasieran aurkeztu zuten Kuart Walley, Oleagak hurrengo hilabeteetan Kuartangon filmatuko duen doku-westerna. Aurkezpenaren egunean hitz egin zuen Oleagak ALEArekin; zine asmo ezberdinen artean dagoen aldea azpimarratu du zinemagileak: "Elbira da pertsona bakarti baten historia eta Kuart Walley, berriz, kolektibo baten histori. Elbira egiten ari nintzenean Kuartangon pentsatzen nuen, eta burua irekitzen zitzaidan, haizea hartzen nuen".\nValladolideko Seminci zine-festibalean sari bat irabazi berri duzu. Pozik?\nBai. ETBk enkargu bat egin zidan 2015ean, Jose Antonio Agirreren bizitzatik abiatuta, film bat egiteko. Berez, lau zinemagile izan gara lan horretan, eta bakoitzak pelikula bat egin du, Agirreren bizitzan garrantzia izan duten lau hiritan; niri Berlin egokitu zitzaidan. Zinemiran aurkeztu genuen lan hori: Iragan gunea Berlin. Oso azkar egin genuen filma, ETBren epeak betetze aldera, eta oso pozik geratu nintzen, baina produktoreek eskatu zidaten denbora gehiago hartzeko eta pelikula berriz muntatzeko eta pixka bat luzeago egiteko. Buelta bat eman nion bildutako materialari, eta Verabredum dokumentala sortu nuen.\nErrefuxiatuen bizipenei buruzko lana da 'Verabredum'?\nAgirre ezkutatuta egon zen Berlinen eta bertan eguneroko bat idatzi zuen. Ni saiatu naiz Agirrek jasotako zenbait elementu gaur egunera ekartzen, bakardadea, esate baterako; eta pelikulan agertzen dira Agirreren egoera irudikatzen duten pertsonaia batzuk: Siriako errefuxiatu bat, emakume kurdu bat eta hiru euskaldun.\nElbira Zipitriari buruzko 'IRA-26-2' lana ere itxi duzu?\nUrtarrilean egingo dugu behin betiko kopia bat, eta hortik aurrera hasiko gara mugitzen, bilatuko dugu festibalen bat aurkezteko eta ea Donostiako Zinemaldian aukera dugun.\nLan handia egin duzu pelikula horretan?\nBai. Oso luzea izan da, sei urte eman ditut horretan, eta, gainera, erdian egin nuen Iragan gunea Berlin. Elbira Zipitriari buruzkoa oso lan pertsonala da, asko eman dut, lan eskerga egin dut baina oso pozik nago, behar nuen horrelako zerbait egin.\nNor da Elbira Zipitria?\nOso pertsona ezezaguna Euskal Herrian, eta oso emakume garrantzitsua da. Ikastolen mugimenduaren aitzindaria da. Nik Donostian alokairuan dudan etxean, Franco garaian, egin zituen eskola klandestinoak, 30 urtez. Hasi zen 50. hamarkadan eskola horiekin; gero euskaltegien aitzindaria ere izan zen, euskaldunak alfabetatu zituen, bere euskara hobetzen laguntzen zien, gauez ematen zituen klaseak. Lan izugarria egin zuen euskararen alorrean.\nEz da batere ezaguna.\nBerari buruz irakurtzen hasi eta pentsatu nuen "nola da posible emakume hau ez ezagutzea?", eta ikertzen hasi nintzen. Politikaria izan zen, gerra baino lehen, mitinak egiten zituen, 30. hamarkadan, emakumeak oraindik etxean zeudenean. Aitzindaria izan da gauza askotan; kasualitatez ni Donostiara iritsi nintzenean bere eskola klandestinoak egiten zituen etxea alokatu nuen, eta historia jakin nuenean pentsatu nuen: "nik istorio hau kontatu behar dut, niri tokatu zait".\nZaila izan da. Zergatik?\nIkerketa lana izan da zaila. Agertzen diren gauzak oso nabarmenak dira, ezagunenak, baina askoz ere gehiago jakiteko geratzen dira: nor zen emakume hau, nolakoa zen… Senide gutxi ditu gainera, ez zen ezkondu, seme-alabarik ez du…, oso pertsona misteriotsua da.\nZer izango da, dokumentala, fikziozko film bat?\nOso berezia da; nik beti esaten dut dokumentalaren eta fikzioaren artean dagoen aldea oso labainkorra dela, ez dagoela oso argi. Hitz egiten badugu telebistako dokumental historikoaz bai, baina hau ez da dokumental historiko bat, ez da biografia bat ere, ni agertzen naiz, ez da fikzio bat berez, baina ez da dokumental bat ere. Erdian dago.\nHura amaituta Kuartangora hurbildu zara.\nDuela hiru edo lau urte Kuartangora etorri nintzen lagun batekin, eta komentatu zidaten film luze bat egiten ari zirela hemen, Algo más que morir, eta pentsatu nuen horren inguruan pelikula bat zegoela, baina Donostian beste pelikula horretan sartuta nengoenez, ahaztu nuen. 2014ko abenduan egin zuten pelikularen estreinaldia, Gasteizko Florida zineman, eta Mario Madueño zine ekoizlea eta biok joan ginen. Zuzendariak ezagutu genituen, Jose Luis Murga eta Oier Martinez de Santos, eta hortik aurrera hasi ginen ideiarekin jolasten, dokumental bat egitea beraien esperientziatik abiatuta, Algo más que morir filma egiteko ibilbideari buruzkoa.\nGeroztik hasi zara Kuartangora maiz etortzen.\nBai, eta konturatu naiz ez dela kasualitatea haiek egitea western bat, Kuartangok berez baduelako western kutsua; ingurunea, espazioa nolakoa den, jendea nolakoa den, iruditzen zait oso western modukoa den espazio bat.\nJendea den moduagatik agian, badute zuzentasun bat, eta westerngo pertsonaiek badute holako zuzentasun bat, argitasun bat. Ez da kasualitatea Araban egin izana lehenengo westerna Euskal Herrian.\nZer kontatu nahi duzu doku-western horretan?\nKontatu nahi dut nola bi pertsonen amets bat egia bihurtu den komunitate oso baten laguntzarekin. Algo más que morir pelikula amateurra da, egin zuten Kuartango bailarako jendearen laguntzarekin, diru barik, eta hori niretzat kristona da, oso polita. Aldi berean, espazioaren eta jendearen erretratu bat egin nahi dut, kontatu nolakoa den toki hau eta jendea, gai izan zirela zinema egiteko, cowboy herrixka bat ezerezetik egiteko, eskuz… Hor aurkitzen dut nik zinema egiteko pasio oso garbi eta polit bat, eta hori kontatu nahi dut.\nProiektua martxan dago?\nBizpahiru urte daramagu lanean, garatu dut gidoi bat, eta egon gara dirua biltzen, ate joka, eta asmoa dugu aurten filmatzen hasteko. Niretzat proiektua hasita dago, ez da filmazioa hasi baina nire barnean bai. Orain bultzatu behar dugu, eta pentsatu nola kontatuko dugun… hori misterio bat da, lan asko dago egiteko. Agian hasiko gara udan grabatzen eta beste filmazio bat egingo dugu neguan, giroa guztiz aldatzen delako. Algo más que morir filmaren barruan Kuart Walley izena du bailarak, eta bailarak berak badu garrantzi handia nire pelikulan; horregatik nahi dut urtaro ezberdinetan filmatu.\nKuartangoko bizilagunak ere ezagutu nahi dituzu.\nPelikulan parte hartu zutenak, Marindako herrixka egin zutenak… ezagutu nahi ditut. Niretzat oso inportantea da kolektibitatearen izpiritu hori, funtzeskoena da; Kuartango oso bailara berezia da, asko elkartzen direlako gauzak aurrera eramateko, eta hori kontatzea gustatuko litzaidake: nola haien artean elkartzen diren pelikula bat egiteko, amets bat aurrera eramateko. Nahiz eta jendeak pentsatu Jose Luis eta Oier zoroak direla western bat egin nahi izateagatik, denek lagundu zuten; nahiz eta ideia zoro bat iruditu, prest egon ziren laguntzeko.\nZer dute komunean 'IRA', 'Kuart Walley' eta 'Berlin lanek'?\nFuntsean zinema. Niretzat pelikula honek badu zerikusia zinemaren pasio batekin. Zer dago hor bi pertsona egoteko zazpi urtez pelikula batekin?, Zerk mugitzen gaitu? Zer dago hor eta nolakoa da herri hau? IRA ere zinema da, asko landu dut nola kontatu istorio hori, baina Elbira da barrura begiratzea eta hau da begirada zabaltzea. Metodologia ere oso desberdina izango da. Elbira kobazulo batean ezkutatuta egotea bezala izan da, eta hau jendea da, elkarlana…, Elbira da pertsona bakarti baten historia kontatzea eta hau da kolektibo baten historia. Elbira egiten ari nintzenean Kuartangon pentsatzen nuen, eta burua irekitzen zitzaidan, haizea hartzen nuen.\nOso-osorik Euskal Herrian grabatutako lehenengo westerna izan zen Algo más que morir. 2005ean hasi ziren Jose Luis Murga eta Oier Martinez de Santos pelikularen gidoia lantzen, Murgaren gaztetako amets bati eutsiz. Hurrengo urtean filmaketa hasi eta bost urte beranduago amaitu zuten. 2014ra arte ez zen estreinatu. Dozenaka kuartangarrek parte hartu zuten Dick Murray pistolariaren istorioan: aktore lanak egin zituzten, cowboy herrixka bat eskuz eraiki zuten eta pelikularen jantziak diseinatu eta josi zituzten. Kuart Walley berpiztu du orain Maider Oleaga zinemagileak.\n5 Ehun urte bete ditu Angostinako Aurelio Larreina Larraurik\nSabino San Vicente: "Irakatsi eta ikasteko gogoz datoz Araba Encounterrera"\nBeñat Fontaneda: "Eromen oso polita izan da film laburra grabatzea"\n22 hautagaitza izan ditzake Errementarik Goya sarietarako\n"Kuriosoa da zenbat jende bizi den kultur esparrutik, eta horietako zenbat diren sortzaileak"\nSchommerren proiektua berreskuratu du Gasteizko Udalak Goya gasolindegirako\n"Vatikanoko artxiboa ez da hain sekretua, izenak hori badio ere"


EKAITZALDI: apirila 2020\n1. Hitz bat\n2. XXI. mendean\n3. Gure barrenetatik\n4. Nor nintzen ni\n6. Bizitako denbora\n7. Diferentzirik ez da\n8. Ametsen lurra\n12. Amets baten bila\n13. Berriz ere\n14. Urre beltza\nRap talde bikain honen 2015eko diskotzarra.\nDiskoa jaitsi nahi baduzu joan BD-ra !!\nEgilea: EkaitzaldiA ordua: 04:11 iruzkinik ez:\nZarauzko gaztetxean No Wolf eta Columna-rekin batera eman zuen Mármol taldeak kontzertu hau. Hemen duNK punk popa eta hardcore punka burutzen diNan talde `santurtziar´ eder hau.\n1. Marmol 01\n2. Marmol 02\n3. Marmol 03\n4. Marmol 04\n5. Marmol 05\n6. Marmol 06\n7. Marmol 07\n8. Marmol 08\n9. Marmol 09 (abestiek ez dizkiNate izen hauek)\nDiskoa jaitsi nahi baduNK joan BD-ra !!\nEgilea: EkaitzaldiA ordua: 11:11 iruzkinik ez:\nEtiketak: crust, hardcore, PUNK, punk-pop, punk-rock\n2. No somos tan distintos\n3. Musikarik gabe\n4. Olatuen kontra\n5. La cupula\n6. Titiriteros S.A\n9. Lunes al sol\n10. Pequeños placeres\nIrundarren ragga reggae eta rap dancehall nahasketadun bigarren diskoa.\nEgilea: EkaitzaldiA ordua: 06:22 iruzkinik ez:\nEtiketak: dancehall, hip-hop, ragga, Rap, reggae, ska\n2020(e)ko apirilakren 17(a), ostirala\nJavier, Andoni, Félix, Jesús eta Joselu Ruiz de Gordoa anaiek sortu zuten taldea. Hasiera batean berbenetan aritzeko asmoa zuten baina kanta propioak egiten hasi ziren eta 1989an lehen diska plazaratu zuten, Arabatik Jaliscora. 1991 urtean bigarrena etorri zen, Ondo ibili eta hurrengo urteetan berriak kaleratu zituzten, 2000an Ibili hadi egin arte. Hamazazpi urteko hutsunearen ondoren 2017an, Beti eta Betiko plazaratu zuten, taldearen 40. urteurrena ospatzeko. Ez diote ordea kontzertuak emateari utzi denbora guzti honetan eta gogotsu azaldu dira etorkizunerako ere.\nArabatik Jaliscora (1989)\nOndo ibili (1991)\nPausorik pauso (1992)\nLaugarren dantza (1993)\nHator hi ere (1995)\nGau jaiak (1996)\nIbili hadi (2000)\nBeti eta Betiko (2017)\nEgilea: matxinsalto ordua: 11:09 iruzkinik ez:\nHasieran koadrila bereko hiru lagunen arteko jolas modura hasi ziren abestiak sortzen Eneko Ostolaza, Josu Egia eta Koldo Larrinaga. Hasi eta gutxira lagun arteko jaialdi batean jo zituzten abesti gutxi batzuk, bateria-jolerik ez zutenez Kenari Arrate aritu zen egun horretan bateria jotzen. Honen ondoren, Xabat Oregi taldera batu eta lehen zuzenekoa emateko abestiak sortzen jarraitu zuten. Berriatuan jo zuten lehen kontzertua Su Ta Gar eta Soziedad Alkoholika taldeekin batera, eta orduan erakutsi zuten zuzeneko jarrera taldearen konstante bat izan da taula gainean, sua, kea eta gonbidatuak besteak beste. Estetikoki ere, kaiku eta txapelekin ateratzen zen taldea lehen etapa honetan. Taldearen eragin musikalei dagokienez, Kortatu, La Polla, Negu Gorriak, Inadaptats, Habeas Corpus, Kop edo Banda Bassotti aipa daitezke beste askoren artean. Hitzen eta taldearen jarreraren aldetik, politikoki ezkertiar eta independentistak dira, gatazka sozialei buruz, internazionalismoari buruz, errepresioari buruz pasibitatea salatuz edo askapen borrokari buruz mintzatzen dira beste gai askoren artean. Taldekideek egindako adierazpenetan beti azpimarratu izan dute komunikaziorako tresna dela taldea, kontzientzia sortzeko eta politikoki eragiteko baliabidea.\nOgi gogorrari hagin zorrotza!! (2005)\nBake faltsuari gerra (2006)\nIdeien guda (2014)\nGaraipenera arte!! (2014)\nEgilea: matxinsalto ordua: 10:36 iruzkinik ez:\n2020(e)ko apirilakren 16(a), osteguna\nJosu Jon Imas taldea 2010.urtean sortu zen. Napar Mex doinuak jorratzen dituzte, katxondeo eta gaupasa doinuekin. Bertsioak dira kontzertuetako denbora gehien hartzen dutenak, baina poliki-poliki kanta propioak egitea eta grabatzea dute helburu.\n1. - Kontrol\n2. - Herriz herri\n3. - Puta republika\n4. - Un salto mortal\n5. - Apezak\n6. - Urre beltza\n7. - Gaixoa hi!\n8. - Eroritakoen seme alabak\n9. - Ta zenbat begi humel\n10. - Inpernuko kunbia\n11. - Bonus track\nEgilea: matxinsalto ordua: 11:51 iruzkinik ez:\n1. Atzeko Khalea\n2. Ghettoko Heroiak\n3. Egunero Trapitan\n4. Ez det nahi\n5. Dantza Kingz\n8. Txalaparta Hood\n9. GPK S€xx Shopa\n10. Bling Bling diruaren hotsa\nHondarribiako rap eta trap taldearen lana.\nEgilea: EkaitzaldiA ordua: 12:59 iruzkinik ez:\nEtiketak: hip-hop, Rap, trap\n2020(e)ko apirilakren 14(a), asteartea\nSiroka 2009. urtean Bilbon sorturiko rock taldea da. Sortu eta urte berean atera zuten aurreneko diska, Haize berriak. Maria Rivero (ahotsa), Ekaitz Agirregoitia (gitarra), Gaizka (baxua) eta Gorka Chamorro (bateria) ziren taldearen partaideak. Ordutik hona diska ugari atera dituzte baina taldearen partaideengan aldaketa handiak izan dira. Gaur egun hasierako taldetik irauten duten biak Maria Rivero eta Gorka Chamorro dira. Euskal Herrian kontzertu ugari eman dituzte, baita atzerrian ere, Londresen, Udinen eta Madrilen esate baterako.\nHaize berriak (2009)\nBuruz behera (2018)\nEgilea: matxinsalto ordua: 10:43 iruzkinik ez:\nEtiketak: mex, mex- roll, naparmex, rock\nKutsu arabiarreko izena duen talde hau 1991n sortu zuten, Errenterian (Gipuzkoa). Hardcoretik abiatuta, intentsitate eta melodia handiko kantuak idatzi zituzten, baina, horrez gain, abeslaria Sorkun Rubio izateak asko lagundu zien. Euskal Herriko rockean sexuen arteko berdintasunaren aldeko bidea zabaldu zuten, askorentzat eredu bihurtuz. Taldeak hiru disko grabatu zituen eta 2001. urtean desegin zen, baina 2007an berriz elkartu zen hiru kontzertu emateko.\nEgilea: matxinsalto ordua: 10:27 iruzkinik ez:\nHegazkadak Dakar ekaitza (2009)\nHomo homini lupus (2013)\nEgilea: matxinsalto ordua: 10:16 iruzkinik ez:\n50 urte zituela hasi zen Alejandro Irizar dultzaina jotzen, etxekoek oparituta. Instrumentu bat (ber)aurkitu eta ikasten hasteko sekula berandu ez dela ederki erakutsiz. Alejandro bezala, geu entzuleok antzeko berraurkikuntza bat egitera gonbidatzen gaitu grabaketa berezi honek. Bertan, Jon Ostolaza soinujolearekin batera proposatzen den dultzaina/soinu txiki konbinaketa ez baita batere ohikoa, eta arrotza egiten zaigu hasera batean baina berehala halako freskotasun bizigarria sumatzen hasten gara trikitixa, porrusalda, fandango, arin-arin, balts, pasodoble edota kunbia moduko doinu eta erritmo aski ezagunak lehen aldiz entzuten ari baikinen.\n1. - Kardantxulo\n2. - Mendiko presak\n3. - Buru txuri\n4. - Perikin\n5. - Damutu baino lehen\n6. - Burugorri\n7. - Botikarik ez\n8. - Azukre koxkorra\n9. - Txepetxa\n10. - Mari Galant\n11. - Arriola\n12. - Goizalderarte\n13. - Ametsetan\n14. - Nori guri adina?\n15. - Zabaleta\n16. - Elutzeta\n17. - Earra kafia!\n18. - Auzo udalari\nEgilea: matxinsalto ordua: 10:03 iruzkinik ez:\n1. Amets Errealitatean\n2. Bidai Luze Bat\n3. Bizitza Berri Bat\n5. Pentsatu, Iratzarri\n6. Aurre Gazte\n7. Parez Pare\n8. Tiocafaidh Ár Lá\nAzpeitiko kaleko punk taldea.\nEgilea: EkaitzaldiA ordua: 15:35 iruzkinik ez:\nEtiketak: PUNK, street punk\nEgilea: Anonimoa ordua: 12:30 iruzkinik ez:\nGorka Urbizuk (Berri Txarrak, Katamalo), Imanol Ubedak (Deabruak Teilatuetan, Bide Ertzean) eta Haritz Beristainek (Kashbad, 4 Itzal) sortu zuten Peiremans +, norbere taldetik aparte elkartzeko eta ondo pasatzeko. Lesio bat zela medio Realarekin debuta egiterik lortu ez zuen jokalari belgikarrari hartu zioten izena, “galtzaileen eta zoritxarrak jotakoen omenez”. Disko txiki bat grabatu zuten, taldearen existentziaren testigantza gisa. Zuzeneko emanaldietan, Marino Goñik (Balerdi Balerdi) lagundu zien baxuarekin. 2015ean berriz elkartu ziren zenbait kontzertu jo eta kantu berriak grabatzeko.\nEgilea: matxinsalto ordua: 11:33 iruzkinik ez:\nEgilea: Txiribita ordua: 11:30 10 iruzkin:\n2020(e)ko apirilakren 10(a), ostirala\nEgilea: matxinsalto ordua: 15:52 iruzkinik ez:\nSurfin Kaos (2003)\nGoizalde surrealistak (2010)\nEgilea: matxinsalto ordua: 15:28 1 iruzkin:\n1. - Bi Ahizpak = Two Sisters\n2. - Dama Gazte Batentzat = For A Young Woman\n3. - Galdetzen = Asking\n4. - Maitemindua = Lovestruck\n5. - In Nomine Christi = In the Name Of Christ\n6. - Saldu Nenduen = He Sold Me\n7. - Ameriketako Itzulia = Tour Of America\n8. - Santa Agata = Saint Agatha\n9. - Gerokoa Maitea = The Future, My Dear\n10. - Badiñat Xoriño Bat = I Have A Little Bird\nEgilea: matxinsalto ordua: 12:46 iruzkinik ez:


Irekia Eusko Jaurlaritza - Gobierno Vasco :: 600 milioi euro ETE eta autonomoentzat 2018rako (Gobernu Bilera 2018-07-10)\n600 milioi euro ETE eta autonomoentzat…\n<img src="https://www.irekia.euskadi.eus/uploads/cover_photos/47488/original/logoconsejo.jpg" style="max-width:100%" alt="" />\nGobernu Kontseiluak Euskadiko enpresa txikiei eta ertainei eta autonomoei zuzendutako Finantza-laguntzako 2018rako programari buruzko dekretua onartu du gaurko bileran, 600 milioi euroraino, gehienez ere. Ogasun Sailburuaren aginduz onetsiko den lehenengo deialdiak 150.000.000 euro izango ditu, kolektibo horiei banku-finantzaketa lortzeko aukera emateko, euren likidezia eta kapital zirkulatzailearen finantzaketa beharrei erantzuteko.\nProgramak joan den 2017ko ekitaldiaren finantza-baldintzei eusten die, eta maileguen gehieneko interes-tasa honela finkatuko da: Euriborra, sei hilabetetara, gehi eragiketaren epearen araberako gehieneko diferentzial batzuk: %1 hiru urterako eragiketetan, eta %1,25 bost eta zazpi urterako eragiketetan.\nPrograma betetzeko, Ogasun eta Ekonomia Sailak beharrezkoak diren hitzarmenak sinatuko ditu Elkarrekiko Bermerako Sozietate eta Finantza Erakunde laguntzaileekin.\nProgramaren xehetasunak EHAAn emango dira argitara datozen egunetan.\nJaurlaritzak ETE eta autonomoentzako 2016ko finantza-laguntza programa onartu eta finantza-erakundeekin lankidetzan aritzeko hitzarmena eguneratu du (Gobernu Bilera 2016-02-16)


Sarrerak – IFOB-pamplona\nDagoeneko IFOB Pamplona-ko sarrerak eros ditzakezu Baluarten eta Gayarre Antzerkian:\nBakarlaria: José Franch, clarinete\nZuzendaria: José R. Pascual-Vilaplana\nMusika gorputzaren mugimenduaren elikagai nagusia dugu, elkarren arteko komunikazio eta espresioan laguntzen diguna. Dantzak beti mugitu izan du gizakion gorputza, bai barruti eta baita kanpotik ere, instrumentuen musikaren bitartez.\nLa Pamplonesa ehunean\nLa Pamplonesa Musika Banda\nLa Pamplonesak oso kontzertu berezia eskainiko du IFOB Pamplona festibalean. Musikaz josiriko aste honetan bandak bere ehungarren urtehurrena ospatuko du, mundu osoko musika taldeak lagundurik. Kontzertu honetan XX. mendeko obrak izanen ditugu, lehen aldiz entzuteko aukera egongo den gauzaren bat eta bakarlari paregabeak: marimba inork ez bezala jotzen duen Bogdan Bacanu, eta tronparekin Nury Guarnaschelly eta Sarah Willis. La Pamplonesa musika bandarentzat oso erronka berezia izanen da, zalantzarik gabe.\nMnozil Brass austriarriak Iruñean izanen ditugu lehendabiziko aldiz Cirque espektakulua eskuartean dutela. Proposaurien honekin, 7 lagunez osaturiko talde honek erakusiko digu musikak esparru serioaz gain, beste arlo batzuk ere badituele. Talde hau 1992an hasi zen eta ordutik munduko zenbait txokotan egon dira, oraingoan, umorez beteriko zerbaitekin\nLa Lira de Pozuelo Banda Sinfonikoaren & José Sibaja\nBakarlaria: José Sibaja, tronpeta\nZuzendariak: Maxi Santos eta Johan de Meij\nLira de Pozuelo madrildarrak programa zorrotza eskainiko du, Luis Serrano Alarcón konpositorearen lana ardatz hartuta, kontzertu honetako lan batzuen egilea baita, hala nola Concerto for Trumpet an Wind Ensemble, Boston Brass-eko kide José Sibaja tronpeta-jotzaileari eskainia. Sibajak berak joko du lana oraingo honetan, eta horrela, pieza Europan estreinatuko da. Errezitaldiko gainerako lanak La Pamplonesako zuzendari José Vicent Egeak nahiz Johan de Meij holandarrak ondu dituzte; azken horrek kontzertuaren zati bat zuzenduko du.\nPrimitiva de Llíria eta "Santa Cecilia" d'Alcàsser + bakarlariak\nPrimitiva de Llíria eta "Santa Cecilia" d'Alcàsser\n16:00 eta 17:30\nDeskargatu egitaraua Llíria\nDeskargatu egitaraua Alcàsser\nBi bandak Valentziako Erkidegokoak dira. Hura musika-tradizio handiko lurraldea da. Bietan badira arras bakarlari bikainak, banden interpretazioei are dirdira handiagoa emateko; beraz, pack hau kontzertu-tandem ezin borobilagoa izanen da.\nPrimitiva de Llíria Bandak konpositore valentziar batzuen lanak jotzen ditu, bere sustraiaren erakusgarri: taldeak jada bi mendeko ibilbidea egina du. Gainera, lan klasiko bat ekarriko du José Franch-Ballester klarinete bakarlariarekin duen piezarako: kontzertu-fantasia bat, Giuseppe Verdik ondua.\nAlcàsserko "Santa Cecilia" Banda Sinfonikoak, bestalde, hainbat musika-estetika uztartzen ditu sei konpositore garaikideren eskutik. José Antonio Masmano Granadako Orkestra Sinfonikoko oboe-jotzailea bakarlari arituko da Óscar Navarroren Legacy lanean. Spanish Brass metal boskoteak bi lan emanen ditu: Menú per a quatre, José Suñer-Oriolak ondua, eta Gregory Fritzek egindako Excursions.\nMusik Bandak eta Erraldoien Konpartsa\nIruñeko Zezen Plazan\nBakarlaria: Pacho Flores, tronpeta\nZuzendaria: J.R. Pascual Vilaplana\nMusika toki guztietan ageri da, espresatzeko modu baten, autzera, inguruan daukan mundura ulertzeko modu baten autzera. Bere bitartez, askatasun hariak sortzen dire entzuten dutenen artean. Gaur, Venezuela eta Kataluniatik arte honen sustraiak ureztatuko ditugu, perkusioz eta haizez.\nHarmonié Néhe (Dax, Frantzia)\nBakarlaria: Jean-Yves Formeau\nZuzendaria: Jean Garin\nNéhe 1901eko urtarrilan sortua izan zen, Daxeko antzerkiko kafean, musikan aritzen ziren lagun talde bati esker. La Pamplonesa musika bandarekin laguntasun handia dauka, beraz ezinbestekoa zen urtehurren honetan. Hasiera batean Herri Lubetek zuzendu zuen Akitania Berriko banda hau. Gaurkotasunean, Jean Diron dugu bere zuzendaria. Dagoeneko mende luze bat bete du, eta ehun partaidez esatua dago. Lana zintzotasun eta uzentasunez egiten dute, originaltasun handiko honako programak osatuz.\nCastelló Udal Musika Banda\nBakarlaria: Ximo Vicedo\nZuzendaria: Marcel Ortega I Martí\nCastelló-ko Udalaren Musika Bandak, penintsulako sonoritate adierazgarrienetatik ibilbidea eskainiko du, Joaquín Turina sevillarra, Eduard Felip valentziarra, hala nola beste hainbat sortzaile handi, heuren folklore eta maitaturiko lurraldea oinarri hartuta.


Kanpainak – Bizi !\nFiled under ANV-COP21, Ekintz, Garraioak, Harrera, Kanpainak\nMaider Arosteguy auzapezari legea errespeta dezan eskatzeko, arraberritua izaiten ari den Kennedy etorbidean bizikletentzat legez beharrezkoak diren bizikletendako antolaketak eginez, Biarritzen egin dugun herritar-desobedientzia ekintzari buruzko France 3 Euskal Herriren bideo erreportaia. Klikatu beheko irudian erreportajea ikusteko : Maider Arosteguy-ren erantzuna ez da inondik ere irringarria! Alderantziz, deitoragarria da: Biarritzeko auzapezak legea, emana den hitza, …\nOts 18 2020\nMartxoaren 2tik 7rat, martxa herritar handi bat Iparraldean zehar lurraldearen metamorfosi ekologikoaren alde!\nFiled under Alternatives municipales, Harrera, Kanpainak\n2020ko Herrietako hauteskundeen bezperan, astelehena, martxoaren 2tik, larunbata, martxoaren 7ra, herritar martxa handia abiatuko da Mauletik Baionara, Ipar Euskal Herriko metamorfosi ekologikoaren Ituna sustengatzeko. Martxa manifestazio batekin bururatuko da martxoaren 7an, larunbatarekin, 15:00etan Baionan. Parte hartu Martxa handian! Klimaren erronka altxatzeko eta hautetsiengan presioa egiteko herritarren mobilizazioa beharrezkoa da! 6 egunetako ibilaldiaren prestakuntza eta sentsibilizazio kanpaina osoa …\nmaiatza 01 2017\nMaiatzaren Lehena Baionan : Desfile koloretsua, faxismoaren eta diruaren erreinuaren kontra\nFiled under Argazkiak, Harrera, Kanpainak, Lana\nKasik 600 pertsonek osatu duten jende lerro koloretsu batean, euripean, desfilatu dute «faxismoaren eta diruaren erreinuaren kontra» Bizi! mugimendu altermundialistak deiturik, Baionako karriketan Maiatzaren Leheneko usaiako desfilearen karietara. Kolore biziekin jantziak ziren manifestariek tindaturiko maskarak edo kolorezko oihal zati luze batzu zeramatzaten. Jende lerro bereziki dinamikoak arrazismoaren, faxismoaren eta kapitalismoaren kontrako kolore guzien batasuna irudikatzen …\nSociété Générale banketxea Alpha Coal proiektutik ateratzen da! Mobilizazioa emankorra da!\nFiled under Banketik, Ekintz, Harrera, Kanpainak, Prentsa agiriak\nMobilizazioa emankorra da, borroka klimatikoa irabazten ahal dugu . Ostirala honetan, abenduaren 5an, arratsaldeko 16:30tan, Société Générale Pays Basque – Sud des Landes-eko zuzendariak Bizi ! deitu du segurtatzeko mugimendu altermundialistak untsa lortu zuela Société Générale banketxearen mezu elektronikoa. Mezuel hortan banketxeak adierazten zuen Alpha Coal klima suntsitzailea den proiektutik ateratzen zela. Hala zen bai, minuta …\nmaiatza 23 2014\nSociété Générale-ak Bizi! errezebitu du. Mugimendu klimatikoak bere erabakia atxikitzen du: 1,8 tona ikatz botako ditu banku honen aintzinean ekainaren 5a aintzin\nFiled under Banketik, Harrera, Kanpainak, Prentsa agiriak\nOstegun honetan, maiatzaren 22an, Société Générale-aren Pays Basque Sud Landes eskualde zuzendaria den Frédéric Vaquie-ek galdaturik, Bizi! Mugimendu altermundialistako 3 ordezkari errezebituak izan dira Banketxeako zuzendariataz. Alabainan, euskal mugimendu altermundialistak adierazia du 1,8 tona ikatz botako dituela ekainaren 5a aintzin Société Générale-ak Baionan duen eskualde egoitzaren aitzinean sekulan banketxeak ez badu berehala eta publikoki Australian …\nmaiatza 20 2014\nIngurumen erahilketa eszena bat Société Générale-aren egoitzaren inguruan Baionan\nKanguruak berriz ere agertu dira asteart huntan maiatzaren 20an Baionan. Bizi!-ren 15 bat militantek lagundurik 12:30ak airean, ingurumen erahilketa eszena bat instalatu dute Baionako Société Générale-aren eskualdeko egoitzaren inguruan, Australian banku honek sustengatzen duen Alpha Coal proiektua salatzeko, hau hondamendi ekologikoa izanen delarik. Gaur da iragan behar Société Générale-aren biltzar nagusia Parisen. Gaur maiatzaren 20an …\nmaiatza 19 2014\nZuk ere parte hartu ! Société Générale-aren kontrako suskripzioa erreusitzeko, egun bat bakarrik gelditzen da! Alpha Coal geldi dezagun !\nFiled under Banketik, Harrera, Kanpainak\nEgun bat bakarrik gelditzen da corwdfunding operazioa erreusitzeko. Operazio horren bidez, ekologikoki ezin txarragoa den Alpha Coal proiektutik Société Générale-aren kentzea xedetzat duen “Igorleari itzuli” operazioa gauzatzeko behar den 3 800 €-ko aurrekontua bilduko da. 3509 € bilduak izan dira orain arte, hots behar den diru zamaren %90-a. Operazioaren erreusitzeko, bakarrik 24 ordu ditugu! Milesker zuek …\nmaiatza 14 2014\n3 kanguru errezebituak izan dira Société Générale-eko eskualde zuzendariataz\nFiled under Argazkiak, Banketik, Ekintz, Harrera, Kanpainak, Prentsa agiriak\nBaiona: 3 kanguru errezebituak izan dira Société Générale-eko eskualde zuzendariataz Asteazken honetan, maiatzaren 14an, 14:30tan, Baionan, Bizi!ko 3 militante, kanguruz jauntziak zirelarik, sartu dira Société Générale-eko eskualdeko zuzendaritzaren egoitzan eta bertako zuzendariataz errezebituak izaitea galdatu dute. Azken honek onartu du galdea eta 3 militanteekin 20 minutaz egon da elgarrizketan. Kanguruek eskaini diote bumeran haundi bat …\nmaiatza 07 2014\nSociété Générale: Alpha Coal Gelditu\nIgorleari itzultzea! Maiatzaren 21aren eta ekainaren 5a den ingurumenaren aldeko mundu mailako egunaren artean, Bizi!k 1,8 tona ikatz botako ditu Société Générale-aren eskualde mailako egoitzaren aitzinean Baionan, sekulan banku konpainia horrek ez badu Alpha Coal proiektutik ateratzen dela jakinarazten han artean. Australian kokatzen den ikatz ekoizpen eta esportazio proiektu alimalea den Alpha Coal-ek: Nahasmendu klimatikoaren …


2018ko Eusko Ikaskuntza-Laboral Kutxa Sariaren emate ekitaldia\nDonostiako Udaletxeko Udalbatza aretoan (sarrera Alderdi Ederretik)\nEusko Ikaskuntzako Lehendakari Iñaki Dorronsorok eta LABORAL Kutxako Lehendakari Txomin Garciak Teresa del Valle antropologoari emango diote asteartean, hilak 17, arratsaldez 2018ko Eusko Ikaskuntza-LABORAL Kutxa Humanitate, Kultura, Arteak eta Gizarte Zientzien Saria.\nBi erakunde hauen ordezkariekin batera, ekitaldiko buru izango dira: Iñigo Urkullu EAEko Lehendakari jauna eta Ana Ollo Nafarroako Gobernuko Herritarrekiko eta Administrazioekiko Harremanetako kontseilari anderea. Emate ekitaldia, Donostiako Udaletxeko Udalbatza aretoan izango da.\nEusko Ikaskuntza – LABORAL Kutxa Saria, 1995ean sortu zen, Euskal Herriko Humanitate, Kultura, Arteak, eta Gizarte Zientzien alorrean, zentzu zabalenean, curriculum nabarmeneko jardunean ari diren pertsonak saritzeko. Saritutako pertsonaren lanaren osotasunak Euskal Herriaren kulturaren garapenean lagundu behar izan du.\nEkitaldia Donostiako Udaletxeko Udalbatza aretoan (sarrera Alderdi Ederretik) izango da.


Mikel Larrañagak irabazi du Urrezko Aizkolarien Kopa - Azpeitia - uztarria.eus\nJulene Frantzesena 2021-08-15 21:26\nMikel Larrañaga gaur irabazi duen koparekin. (Ibon Errazu)\nDonostiako Trinitate plazan jokatu dute lehiaren XXXVI. edizioa bost aizkolarik. Azpeitiarrak 31 minutu eta 29 segundo behar izan ditu 54 ontzako hamalau enbor ebakitzeko, bigarren sailkatu den Iker Vicentek baino 44 segundo gutxiago.\nMikel Larrañaga aizkolari azpeitiarrak irabazi du gaur, igandea, Donostiako Trinitate plazan jokatu den Urrezko Aizkolarien Kopa. Bost aizkolari aritu dira nor baino nor, eta Larrañagak eskuratu du lehiaren XXXVI. edizioaren kopa. Hark 31 minutu eta 29 segundo behar izan ditu 54 ontzako hamalau enbor ebakitzeko, bigarren sailkatu den Iker Vicentek baino 44 segundo gutxiago. Hirugarren, berriz, Eneko Otaño beizamarra izan da (36:05) eta laugarren Aitzol Atutxa (38:21). Bosgarren postuan sailkatu da Jon Rekondo, lanak 41 minutu eta 40 segundotan bukatuta.\nGaurko garaipenarekin, azken bi urteetako arantza kentzeko aukera izan du Larrañagak; izan ere, 2019an eta 2020an Iker Vicente izan zen nagusi Urrezko Aizkolarien Kopako lehietan, eta azpeitiarra bigarren sailkatu zen bietan ala bietan.\nUrrezko Aizkolarien Kopa irudietan\nIbon Errazu abu 16 kirola


Agiñaga-Iturrigorri-Ungino-Eskutxi-Agiñaga | Euskal-Herria.Org\n»Eskutxi (mendi) »Ungino (mendi) »Somo (mendi) »Iturrigorri (mendi)\nIturrigorri (1073m) postontzia\nHemen hasiko dugu Iturrigorri mendiaren igoera, hasierako maldan Menditu aldean 300m inguruko desnibela gaindituko dugu, tarte oso polita da igotzeko eta mendiaren ikuspegi zoragarriaz ere gozatu ahalko dugu. Honela sartuko gara Kukutxoak sendan mendiaren hegaletik eramango gaituena Iturrigorri gaineko atakara arte, hemen ere Ponatako arroilaren goitiko ikuspegi paregabeaz gozatuko dugu, senda ertz-ertzetik doa eta zirrara apur bat ere sortzen du, baina ez du arriskurik kontuz ibilita.\nJadanik Iturrigorriko gainaldean gaude, hemen izen bereko iturrian ur fresko ederraz gozatu ahalko dugu eta tontorrerainoko malda astunari ekin beharko diogu, 150 metroko desnibela. Tontorreko argazkiak egin eta bertatik ikusten den paisaiaz gozatu ondoren Goizale Aterpea aldera joko dugu Ponatako sendari jarraituz. Hemen borda eta aterpe pare bat daude, pagadi gune batean babesturik.\nAipatu behar da eremu honen azpian lurrazpiko leize sistema zabal bat dagoela, espeologia zale asko biltzen dituena, "Ponatako Pagadia" izenekoa.\nAurrera eginez Lastrilla gainera igoko gara sendari jarraituz eta gainean "Lastrilla zutarria" ikusi ahalko dugu, mendialde honetako aztarna megalitiko esangurutsu bat. Hemendik Menerdigako ataka aldera jeitsiko gara Ungino mendirantz hurbiltzeko. Azken tarte honetan mendiaren ertzeko ikuspegi ederrak izango ditugu bistan.\nHonela Atatxako lepora iritsiko gara eta Ungino (1099m) mendiaren azken magal maldatsua igoko dugu tontorra zapaldu arte eta jarraian Eskutxi (1185m) aldera joko dugu bi mendien arteko lepora jeitsita.\nEskutxiko igoeraren lehen zatia malda gogorrekoa da, bertan leize bitxi bat ere ikusi ahalko dugu sendaren ondoan, bigarren zatia aldiz etzana da eta asko luzatzen da, bigarren erpin geodesikora pasa behar da, postontzia duen tontorrera heltzeko.\nHona iritsita, 4 ordu pasako ibilaldiaren ondoren ondo merezitako atsedenaldia/bazkaria egiteko aukera izango dugu. Nik ordubete inguru eman nuen tontorraldean, eguraldi onaz gozatuz.\nOrain itzulera bidea hartu beharko dugu, Eskutxi menditik behera jeitsiz hasiko gara Unginoko landa bezala ezagutzen den aldetik, tarte hau belardi eta pagadi baten artean egiten da, eta honela Somomendiren (1170m) oinetara iritsiko gara, muino hau igoko dugu, gain zabala du eta bertan postontzia ere badago eta jarraian Atatxara jeitsiko gara zuzenean.\nJadanik azken zatia besterik ez zaigu gelditzen, baina ez horregatik interesgarria ez dena, Atatxatik Ungino mendiaren azpitik doan bidezidorra benetan egitea merezi duen jeitsiera da, Ias ibaiaren arroila eta Unginoko haitzaren eta begiaren ikuspegi paregabea izango ditugu. Honela 600 metro pasako desnibel negatiboa gaindituta Agiñaga herrira itzuliko gara pista zabal batetik eta egun osoko ibilaldiari amaiera eman.


Diaz de Rada, Eustaquio - Auñamendi Eusko Entziklopedia\nDiaz de Rada, Eustaquio\nNafarroako Jeneral karlista, Andosillan jaioa, 1815ean. San Pedro de Abanton hil zen, 1874. urtean.\nLehen karlistadan parte hartu zuen eta 1847ko amnistiari atxiki zitzaion, bere komandante-graduazioa baliatu eta San Fernandoren Gurutzea lortuz. Vicalvaradan parte hartu zuen (1854), eta horregatik O'Donnellek teniente koronel maila berretsi zion. 1863an koronel izatera heldu zen, eta 1868an brigadier. Prim jeneralak Burgoseko komandante jeneral izendatu zuen baina ez zuen karguan luzaroan iraun, D. Carlosekiko zaletasuna susmagarria zelako. "Rada koronel izan zen Isabel II.aren garaian -Oyarzunek idatzitakoaren arabera-, hainbat konspiraziotan parte aktiboa izan zuen Primen alboan, azken hori ideia aurrerakoien ordezkari bazen ere". 1870eko apirilaren 18an Veveyko Biltzarrera joan zen; bertan "Cabrera kasuaz" aritu ziren, baita altxamendu berri baten prestakuntzaz ere. Bilkura horretan karlismoaren bigarren arduradun militar gisa azaldu zen, Elioren ostean, eta Euskadi eta Kataluniako mugen ardura eman zitzaion. Diaz de Radak boluntarioen tropak zuzendu zituen horiek Beratik gertu dagoen mendate batetik sartu zirenean eta berehala atzera egin behar izan zuten, Escoda karabineroen komandanteburuaren traizioaren berri izan zutenean, 1870eko abuztuan.\nBi urte geroago, Araba, Bizkaia eta Gipuzkoako eta Nafarroako jeneral gisa, bigarren gerra karlistako lehen altxamenduko buru izan zen. Oraingoan, Diaz de Rada Beratik sartu zen berriro ere, eta zertxobait beranduago muga errepasatu zuen Orokietako hondamendia baino lehenago. Urte honetako bertako bigarren altxamenduak bigarren gerra piztea lortu zuen, eta Nafarroako eta Araba, Bizkaia eta Gipuzkoako komandantzian Dorregaray jarri zuten Diaz de Radaren tokian; zenbaiten ustez aldaketa hori bere aurkako traizio-salaketek (funtsik gabekoak) eragin zuten, beste hainbaten iritziz, Diaz de Rada Cabreraren zale izateak. Edonola ere, Radak -ez da Radica ospetsuarekin nahastu behar- Carlos VII.aren zerbitzuan lanean jarraitu zuen, Cabrerak eta bere jarraitzaileek, Radak horien artean, Alfonso XII. aitortu zuten arte.


Matxain — Zingizango.eus - Legazpiko euskara elkartea\nHemen zaude: Hasiera / Legazpi / BASERRIAK / Matxain\nMatxain etxaldea Zumarragako Elgarresta zozkeran (antzinako auzo administratiboan) dago, Legazpiko udalerriarekin mugan eta Urola ibaiaren ondoan. Bi etxe daude gaur egun: Matxainerdikoa eta Matxainbarrena. Hirugarren etxea, Matxaingoena, XX. mendearen erdialdean hustu eta desegin zen. Agiri zaharretan, bestalde, Matxain burdinola eta Matxain errota ere aipatzen zaizkigu, baina ez ziren aparteko eraikinak. Dirudienez, Matxaingoena baserriaren eranskinak ziren. Izan ere, aipatu etxea, beste hainbat burdinola eta errota bezala, bi errekak bat egiten duten lekuan zegoen.\nMatxain burdinolak XVI. mendearen utzi zion burdina lantzeari. Hari buruz daukagun azken aipamena 1569. urtekoa da: “Caseria de Machain (...) y la casa e fragua que tiene cabo la dicha casa con sus barquines y rremientos”. Errota, berriz, 1810. urteko agiri batean ikus dezakegu: “Molino Arinero en el paraje de Machain”.\nMatxaingo hiru etxeak, bestalde, aspaldikoak dira. 1543. urtean jadanik bereizi beharra zeuzkaten izenetik: “Machain la de pascoal”, “Machain la de marichoqui”, “Machain la de suso”.\nMATXAINGOENA. “Norte”-ko trenbidea egin zutenean 1860-65 urte bitartean, lurrak galdu eta karrilaren oso kontra geratu zen. Horren ondorioz, XX. mendearen hasieran, etxea hustu egin zen. Lucas Makibar Aranburu (Juana Mendiaren alarguna) eta bere lau seme-alaba (Gaspar, Pilar, Eulalia eta Alejandra Makibar Mendia) Legazpiko Ezkibeletara joan ziren bizi izatera. Damiana Makibar Mendia, berriz, Matxainbarrenara.\nMATXAINERDIKOA. 1980. hamarkadan hustu zen baserri honetan Gipuzkoan oso leku gutxitan ikus daitekeen antzinako sukaldea gordetzen da. Hala, atetik sartu eta eskuinetara, hiru ataka eta erdian ate bat duen zurezko holtza ikusiko dugu. Ataka horiek holtzaren bestaldean dauden ukuiluko tresabien edo asken parean daude kokatuak. Sukaldetik bertatik ematen zitzaion jana ganaduari.\nJose Mari eta Concha Balentziaga Aizpitarte izan ziren baserri honetako azken bizilagunak.\nMATXAINBARRENA. XIX. mendearen bukaeran Roque Iarza eta Mª Bautista Makibar senar-emazteak Matxaingoenako Damiana Makibar Mendia iloba hartu zuten etxean. Damiana bertara ezkondu zen Jose Agustin Anduaga “Txantxiku”-rekin eta lau seme-alaba izan zituzten: Rafael, Pedro, Ines eta Elena.\nBibl. Ugarte, J.L., 2003, "Sorlekua: Matxain (Legazpi)", Euskal abizenak, 5. zkia


Irungo auzo elkarteen federazioa | Angula Berria\nHasiera » Irungo auzo elkarteen federazioa\nHirugarren erraileko lanak amaitzea eta bitartean trenen maiztasun kopurua handitzea eskatzen dute\nHirugarren errailaren egokitzapena dela eta, Irun eta Lezo-Errenteriako geltokien artean, bi zentzuetan doazen bidaiarien hainbat tren kendu dira, bai ibilbide luze, ertain nahiz aldirikoak. Zehazki, aldirikoak 44 inguru (lan egunetakoak); 8 ibilbide luzekoak eta 8 ibilbide ertainekoak.\nGehiago irakurriHirugarren erraileko lanak amaitzea eta bitartean trenen maiztasun kopurua handitzea eskatzen dute -ri buruz\nIrungo auzo elkarteen federazioak Irunen dagoen AP8ko ordainsariari irtenbide bat proposatzeko mozioa aurkeztu du\nJakina da Irungo herritarrak diskriminatuta daudela bere inguruko beste hiri batzuen aldean AP8 autobidea erabiltzekoan; izan ere, Irun udalerrian kokatutako ordainsari osagarri bat ordaindu behar dutelako.\nGehiago irakurriIrungo auzo elkarteen federazioak Irunen dagoen AP8ko ordainsariari irtenbide bat proposatzeko mozioa aurkeztu du -ri buruz


Ekainaren 11ko datuak: Koronabirusa Euskal Herrian - Urumea - Kronika.eus\nEkainaren 11ko datuak: Koronabirusa Euskal Herrian\nKronika - Erredakzioa 2020-06-11 13:12\nGipuzkoan, gaurkoan ez da egon positiborik PCR testen bitartez. 2.265 dira orain arteko positiboak. EAEn, berriz, 13 kasu berri izan dira PCR testen arabera, bat Araban eta hamabi Bizkaian; eta PCRak eta serologikoak kontuan hartuz, guztira 20.261 dira kasu positiboak, orain arte. Lau hildako izan dira azken 24 orduetan EAEn, eta 1.584 hildako dira guztira, orain arte.\nNafarroan, berriz, kasu positiboak lau erregistratu dira PCR bidez; eta orain arte, 5.340 dira, PCR bidezko positibo guztiak (test serologikoen bidez detektatutakoak ez daude kontatuta). Hildako bat egon da hamaika egun hildakorik gabe egon eta gero. Orain arte 516 dira guztira.\nNafarroan lau positibo izan da azken 24 orduetan, PCR testen bidez. Eta horrela, 5.340 dira PCR bidezko positibo guztiak, orain arte. Test serologikoen emaitzen berri ez dute eman, azken egunetan. Hildako bat egon da hamaika egun hildakorik gabe egon eta gero. Orain arte 516 dira guztira.. Alta jaso dutenak, berriz, 7.446 dira orain arte; horietatik 188, azken 24 orduetan.\nEAEri dagokionez, 13 positibo berri izan dira, PCR bidezko testetan. PCR testak eta serologikoak batuz, berriz, guztira, 20.261 positibo dira orain artekoak. Hildakoak, ordea, lau izan dira azken 24 orduetan EAEn, eta guztira, dagoeneko 1.584 dira orain arte. Sendatuei dagokienez, ez dute daturik eman. ZIUn 18 dira orain, atzoko datu berdina.\nGipuzkoan positibo berririk ez da egon azken 24 orduetan, PCR testei dagokienez, eta beraz, 2.265 dira oraindik, PCR bidezko positibo guztiak.\nEAEko beste bi lurraldeei dagokienez, positibo bat erregistratu da Araban, PCR testen bidez, eta 3.305 dira orain guztira; eta Bizkaian hamabi kasu berri detektatu dituzte, guztira 7.827ra iritsita.


Euskara ikasteko liberazioak behera... euskalduntzea gora? • ZUZEU\nEuskara ikasteko liberazioak bi sasoitan hartzen dira urtero, otsailetik ekainera eta urritik otsailera. 2008ko otsailan, 217 langilek hartu zuten liberazioa eta kopuruak gora egin zuen iaz, 220 lagun liberatu baitziren; 2008ko urrian, 216 langile liberatu ziren eta iaz berriz, 231. Eskaeren gorakadak etenik izan ez duen arren, 173 langile besterik ez dira liberatuko aurtengo urrian, joan den urtearekin alderatuz, %25ean murriztuko baitu kopurua Osakidetzak.\nMurrizketa horrek zalantzan jarri ditu Rafael Bengoa Eusko Jaurlaritzako Osasun sailburuak joan den maiatzaren 21ean egin zituen adierazpenak. Osakidetzako euskalduntze prozesuari buruz azalpenak eman zituen Bengoak, hizkuntza politika sustatzeko Jaurlaritzak finantzaketa gutxituko ez zuela ziurtatuz. 8,4 milioi euro bideratu ziren Osakidetza euskalduntzera 2009an eta aurten 8,54 milioi euro izango zirela adierazi zuen Osasun Sailburuak.\nKontuan hartu behar da aipatu gastu osoa ez dela euskalduntzea ordaintzen egiten, horretan dabiltzan langileak ordezkatzen, baizik. Langile gastutzat har genezake beraz, Bengoak aurrekontu deitzen zuena. Edonola, liberatuen kopurua %25ean jaitsiz gero, gastu hori ere murriztu egingo dela ukaezina da.\nOsakidetzak urtez urte kalkulatu izan du erakundeak zenbateko defizita onar dezakeen langileak euskalduntzeko programan, eta 8 milioi euro inguruko galera ekonomikoa aurreikusi izan du urtero.\nBestelako diru sailetan gastuari eusteko ahalegin orokorra egin arren, euskaran lehen baino gehiago inbertituko zela agindu zuen Bengoak. Hala, kontraesankortzat jo dute Jaurlaritzaren jarrera Aralar eta EA alderdiek. Osakidetzak euskalduntze behar handienak dituen unean liberazioen kopurua hain nabarmen jaistea ulertezina dela salatu du Juanjo Agirrezabalak.\nIrudia | medikua kontsultan | Angela | Creative Commons By SA\neuskara, medikuntza, Osakidetza


Txakurrek haginka, Kandido Uranga Ernest Lluchen « Donostia Kultura\nmartes 24 de noviembre de 2009 por donostiakultura en Noticias\nAzaroaren 26an Ernest Lluch Kultur Etxean Kandido Urangak Txakurrek haginka ikuskizuna eskainiko du. Ekitaldia, Erakusleihoa programan kokatua, 19:30ean hasiko da areto nagusian (Anoeta Estadioko 8. atearen aldamenean) eta sarrera doakoa izango du.\nKandido Uranga Euskal Herriko aktore sendoenetako bat da, ezbairik gabe. Lan honetan ongi ezagutzen duen formula lantzen du: testu baten moldaketa dramatizatua. Pedro Alberdiren Orain txakurrek haginka egingo didate testua taularatuko du bere ohizko indarrez Kandido Urangak. Familia baten hiru belaunaldien harreman zailak kontatzen dira, aitonaren heriotza gertatu ondoren.\nTags: antzerkia, erakusleihoa, ernest lluch


Elektrizitatearen prezio errekorrak arintzeko laguntza gehiago - Ekonomiaren KZ\nPedro Sanchez Espainiako Gobernuko presidenteak iragarri duenez, hurrengo Ministroen Kontseiluak lege-dekretu bat onartuko du, eta, horren arabera, 100 milioi euro gehiago bideratuko dira etxe ahulenei eta enpresei laguntzeko argindarraren fakturaren igoeragatik eta neguari begira.\nSanchezek ere iragarri du kontseilu horretan bertan onartuko dela “demokraziaren historiako lehen Etxebizitza Legea”, eta horrek “Konstituzioan dagoen eskubide bat benetako eskubide bihurtzea” ekarriko duela.\nEspainiako gobernuburuak Meridan egin ditu adierazpenok, Extremadurako PSOEren 13. Kongresu Erregionalaren amaieran, Guillermo Fernández Vara Extremadurako sozialisten buru eta batzorde exekutibo berria berriro hautatuta, botoen % 99,01 eskuratuta.\nZehaztu duenez, handizkako merkatuetan prezioek gora egiten jarraitu nahi duen dekretu horren bidez, 1.200.000 familia ahuli lagunduko zaie, industriei eta enpresei beren kontratuak babesten lagunduko zaie, eta gardentasuna eta, beraz, kontrola ekarriko dira tarifa elektrikoaren prezioen eraketan.\nGainera, gogorarazi du Europan energiaren kostuak jaisteko pausoak ematen hasi direla eta ziur dagoela erantzuna egongo dela “burugogorra naizelako”, nahiz eta denborak motelagoak izan.\nEtxebizitzaren Legeari dagokionez, adierazi du “azkenean, 40 urteren ondoren, demokraziaren historiako lehena onartuko dela”, benetako eskubide bihurtzeko, batez ere etxebizitza bat erostetik edo alokatzetik baztertuta sentitzen diren eta “arazo izateari uzten dioten” gazte eta pertsonentzat.\nLege horretan debekatu egingo da etxebizitza sozialak inbertsio-funts espekulatiboetara besterentzea, lurralde batzuetan egin den bezala, eta datozen urteetan eraikiko diren 100.000 etxebizitza sozialetatik ehuneko 30 alokairuko gazteentzat izango direla.\nGobernuburuaren ustez, sozialdemokraziak Extremadurak, Espainiak eta Europak aurrera egin dezaten ekar dezakeenaren erakusgarri dira horiek, bai eta zertarako gobernatzen dugun galdetzen diegun horiei eman beharreko erantzunaren erakusgarri ere.\n“Pentsioak handitzeko, langileak eta enpresak babesteko, soldata berdintasuna edo heriotza duinaren legea eta gehiengo sozial handiak babesteko gobernatzen dugu”, azpimarratu du Pedro Sanchezek, eta “hala egiten jarraituko dugu, nahiz eta hala ere”, PSOEk “aurrez aurreko arazoei begiratzen dielako eta ez garelako ezkutatzen”.\nGazteentzat “errespetu falta” izan dela esan du, zenbait sektorek “gazteenen botoak erosi nahi izatea” leporatu diotelako Gobernuari, honelako ekimenekin edo kulturarako 250 euroko bonuarekin, bere helburua gizarte bidezkoagoa eta berdin-berdina delako.\nAzken bi krisialdiei aurre egin dieten ezberdintasunak ere ekarri ditu gogora gobernuburuak, eta lehen murrizketak izan ziren tokian, gaur egun arlo publikoaren aldeko apustua egiten dela adierazi du, “Eta ustelkeria egon zen tokian, gaur egun gobernu eredugarria eta gardena dago”, eta horregatik “inoiz baino beharrezkoagoa da soziademokrazia”, izan ere, “Susperraldia azkarragoa eta bidezkoagoa da”.\nBestalde, Fernandez Varak esan du “inoiz baino grina eta gogo handiagoarekin” egingo diola aurre laugarren agintaldiari, eta hauteskundeetako hurrengo emaitzak hobetzeko deia egin du, “Ez gehiago irabazteko eta agintzeko”, baizik eta Extremadurakoei “zerbitzua” emateko eta eskualdearen “eraldaketa” eta erronkak onartzeko.\n← Euskadiko 2022rako lan-egutegian irailaren 6a jaieguna izango da\nGipuzkoako Foru Aldundia, TicketBAI atzeratzera behartuta →\nEuropako maileguak oraindik ez dira iritsi\nEAEko Auzitegi Nagusiak covid agiria luzatzea ukatu du


Urtea agurtzeko, han eta hemen, San Silvestreak - Debagoiena - Goiena.eus\nUrtea agurtzeko, han eta hemen, San Silvestreak\nXabi Urzelai 2016-12-29 13:00\nIazko Peugeot Etormobil San Silbestre Trail lasterketako une bat. Argazkia: Rivero.\nEhunka debagoiendarrek korrika eginez agurtuko dute urtea, eta nahikoa lan izango dute ze herritako San Silvestretan parte hartu erabakitzen. Denak balio du turroiari lekua egiteko.\nUrteko azken egunean Bergaran, Oñatin, Eskoriatzan eta Aretxabaletan egingo dituzte San silvestreak, denetariko estilokoak, gainera. Eskoriatzan IX. Silbestradie egingo dute, VI. Manuel Muñoz Milia sariarekin batera. Goizean haurren txanda izango da (10:30ean hasita). 17:25ean, berriz, brindisa egingo dute, eta 17:30ean hasiko da lasterketa. 18:00etan, Herriko Plazan jarriko den luntxarekin amaituko dute hitzordua.\nIaz Aretxabaletan egin zuten lehenengoz lasterketa, eta harrera polita izan zuen 170 lagunek hartu zuten-eta esku –asko mozorrotuta–. Bada, Eskoriatzan moduan Aretxabaletan ere hilaren 31ko San Silvestrera mozorrotuta joateko eskaera egin dute antolatzaileek (16:45). Goizean Durana kaleko 30 zenbakiko lokalean eman ahal izango da izena (2 euro).\nOñatikoa klasikoetako bat da, San Silbestre 16 ixa 17. Urteak daramatzate lasterketa antolatzen, eta bailarako jendetsuena izan ohi da. Iaz, esaterako, 370 lagunek hartu zuten parte.16:00etan gazteen txanda izango da, eta 16:30ean nagusiena. Izenematea 3 eurokoa da –16:00ak arte Gaztelekuan–.\nEta Bergaran, azkenik, Peugeot Etormobil Saria, San Silbestre Trail probaren hirugarren edizioa antolatuko du Hankaluzek (12:00etan). Urtero moduan mendi lasterketa formatua izango da, eta lasterketa jaio zenetik arrakastatsua izan da, aurtengo ediziorako bi astetan bete zuten 300 lagunendako kupoa.


Berriak – 20 orrialdea\n2017/11/13 Marrazki lehiaketan gure eskolako honako ikasleak saridunak izan ditugu. Zorionak denei !! Lehen Hezkuntzako 1. eta 2. mailan: … [Irakurtzen jarraitu...] Honako honen gainekoa: Haurraren Eguna 2017\nZerrenda honetan 2017/2018 ikasturtean zehar egingo ditugun ekintza osagarri guztiak ikusgai dituzu. Zer dira ekintza osagarriak? Egin klik … [Irakurtzen jarraitu...] Honako honen gainekoa: Ekintza osagarrien zerrenda 2017/2018\nHedabideen bidez jakin ahal izango zenuten bezala, Nafarroako Gobernuko Hezkuntza Departamentuak Hezkidetza Plan bat egin berri du, aurtengo ikasturte … [Irakurtzen jarraitu...] Honako honen gainekoa: Hezkidetza proiektua 2017/2018\nDatorren astean Baluarten antolatzen ari garen Jardunaldietan parte hartzera gonbidatzen eta animatzen zaituztegu. Bertan aurkeztuko da ikastetxe … [Irakurtzen jarraitu...] Honako honen gainekoa: 1. Skolae Jardunaldia\nBideoklipen grabaketak momentu barregarriak ere utzi dizkigu. Giro onean ibili gara eta bi minutuko laburpen honetan Munduko Dantzak proiektuaren … [Irakurtzen jarraitu...] Honako honen gainekoa: Toma faltsuak – Munduko Dantzak\nIngalaterran omen du jatorria dantza honek, handik XIX. mendean Estatu Batuetara zabaldu eta zenbait aldaketatxo jasan ondoren, XX. mendeko 90. … [Irakurtzen jarraitu...] Honako honen gainekoa: Txapeloaz


2021eko urtarrilean ireki zen artisten beka-deialdia, eta bertatik 73 proposamen artistiko jaso ziren; 21 literatura lan, 24 antzezlan eta 28 film labur. Hamar pertsonaz osatutako epaimahai baten bitartez, martxoaren 23an erabaki zen zein artistak jasoko zuten beka hori; eta hurrengo egunean egindako beste saio batean erabaki zen zein udalerritara joango zen artista bakoitza. Orotara, 26 artista izan dira hautatuak. Hemen artisten zerrenda eta bakoitzari lotu zaion herria:\n- Zaldibia: Peru Calabaza Saban\nBeraz, Peru Calabaza Saban Larrabetzun bizi den idazlea, jaiotzez iruñearra, izango da gurean eleberri edo ipuina sortzeko lanean. Maiatzaren 24tik 30era egingo du astebeteko lehen egonaldia Peruk gure artean eta ondoren, uztailaren 5etik 18ra beste bi astez etorriko da.Astelehean egingo zaio harrera beraz, eta hortik aurrera herrian eta herritarren artean murgilduko da bere proiektua bideratzen hasteko.\nIzan ere, asmo batzuk landuak dakartza Peru Calabaza Sabanek. Herrira etortzean bere proiektuaz zehaztasun gehiago izango ditugun arren, honakoa aurreratu digu:\n“Nola kontatu liteke herri baten xamurtasunaren historia? Posible al da hori?\nNik hiru astez herriko adin ezberdinetako pertsonekin elkarrizketa intimo samarrak egingo ditut, herrian ikusi edo sentitu dituzten xamurtasunarekin lotutako uneei buruz mintzatuz. Testigantza erreal horietatik fikzionatu egingo dut gero Zaldibiren xamurtasunaren historia, eleberri labur baten forma emanez. Herriaren ondareari dagozkion benetazko kontakizunak oinarri, pertsonaia batzuk sortu eta Zaldibin zehar ibiliko ditut. “\nDatorren urtean, 2022an, jasoko da ereindakoaren uzta. Hala, Geuretik Sortuak proiektuaren baitan, sortu diren eleberri guztiekin argitaratuko den liburuaren aurkezpena izango dugu herrian (tartean Zaldibian sortutako ipuina izango duena), baita antzerki-obren eta laburmetraien bilduma izango den pelikularen emanaldiak ere.


Bigarren hiruhilekoaren amaiera - LONDON School\nPortada » Bigarren hiruhilekoaren amaiera\nBigarren hiruhilekoaren amaiera2021-03-312021-03-31https://london-school.com/wp-content/uploads/2017/07/logo_london_school_retinal.pngLONDON Schoolhttps://london-school.com/wp-content/uploads/2021/03/blog-london-school2.jpg200px200px\nKonturatu gabe, bigarren hiruhilekoa bukatutzat ematen dugu! Lan-erritmoak eta bizi dugun etengabeko arreta-egoera dela eta denbora hegan pasa da. London School-en oso pozik gaude egin dugun ibilbidearekin, gure ikasleen eta haien familien laguntzarekin, elkar lanean ikastaroaren erdia gainditu dugulako.\nHilabete hauetan, ostiral arratsalde batzuk igaro ditugu elkarrekin, eta ingelesa praktikatu dugu hainbat jarduerarekin “Social Fridays”-en. Gure klaseak aurrez aurre ematen jarraitu dugu, agintariek ezarritako segurtasun neurri guztiei jarraituz. Duela 6 urte baino gehiagotik, Añorga Txikiko Auzo Elkartearekin daukagun proiektua bezalakoekin gozatzen jarraitzen dugu. Hori guztia, gure lana betetzeko daukagun betiko ilusioarekin: gure ikasleen hizkuntzen irakaskuntza.\nBaina gure jarduerarekin jarraitzeaz gain, gure akademian eragin zuzena duten beste barne-proiektu batzuk ere garatu ditugu. Irakasleen prestakuntza da garrantzitsuenetako bat. London School-en, berariazko sail bat dugu, ingeleseko irakasleari prestakuntza bikaina ematen diona, hainbat erakunderekin (Cambridge edo Richmond, adibidez) eta Kristau Eskolarekin elkarlanean. Agerikotasun haundiagoa emateko, hiruhileko honetan logo berria aurkeztu dugu, London School-eko gure irudiarekin oso erlazionatua.\nArgia ikusteko ia prest dauden proiektu berriekin jarraituko dugu, hala nola enpresa-arloan ingelesa irakasteko atal berri batekin, lankidetza Cambridge eta beraien Linguaskill azterketa berriarekin eta baita Teacher Training-eko gure sailaren beste ekintza batzuekin.\nAlbiste horiek guztiak zuekin partekatzen ditugu gure newsletter-ean, atzo posta elektronikoz bidali geniena gure ikaslei. Newsletter honetan, egunean egoteko informazio guztiaz gain, ikaste-baliabide batzuk proposatzen dizkizuegu, adin eta maila desberdinentzat, oporretan ingelesa praktikatzeko.\nEnergia guzti honekin ikusiko gara bueltan! Opor zoriontsuak izan ditzazuela eta Euskal Herriko hiri eta herri zoragarriez pixka bat gozatu ahal izango duzuelakoan, zorte hori behintzat badugu 🙂


Egosurfing-a, zer daki gutaz internetek? | Azkue Fundazioaren Egunkaria\nEgosurfing-a, zer daki gutaz internetek?\nEgosurfing, egosearching, vanity searching… zer esan nahi dute ingelesetik hartutako terminu guzti hauek? Funtsean, Google edo interneteko beste bilatzaileren batean gure izena bilatzearen ekintzari buruz ari gara.\nGuztioi pizten zaigu noizbait interneten gutaz agertzen dena ezagutzeko jakinmina eta bilatzeko gogoa, ezta? Informazio hori eskuratzeko egosurfing delako hau egin behar dugu, gure izena interneten bilatu.\nEkintza honen bidez interneten islatzen dugun irudia ezagutzeko aukera daukagu. Zelan sortzen da irudi hori? Guk argitaratutakoa (gure webgune, blog eta sare sozialetako profiletan) eta beste erabiltzaile batzuek gutaz argitaratu izan dutenarekin osatzen da gure irudia interneten.\nEgokia da noizean behin gure izenaren bilaketa egitea, gutaz esaten dena, non, zelan, nork esanda eta zergatik adierazi den ezagutzeko.\nEgosurfing-aren bidez sarean “zeintzuk garen, nor garen” jakiteko aukera ematen zaigu. Ikuspegi hau izateak garrantzi handia dauka, azken finean guk izan behar dugulako gure irudiaren arduradunak eta neurriak hartzeko baliabidea delako. Bestalde, legeak ere alor honetan babesa eskaintzen digu: gure datu pertsonalen gaineko sarbiderako eskubideak, zuzenketa, ezabatzea eta ukatzea onartzen digu.\nNorberak argitaratzen duena kontrolatzen\nEsan bezala, gomendagarria da interneteko bilatzaileetan gure izena bilatzea noizean behin.\nBilaketa honen bidez jakingo dugu:\nZer egitaratu duzun sarean, publikoki ikusgarri dagoena.\nZer nolako eragina eta kokapena lortzen duten nire argitalpenek bilatzaileen emaitzetan: webgune edo blog batean parte hartzen baduzu, adibidez, zure edukiak nola kokatzen diren ikusiko duzu.\nNolakoa den zure ospea interneten: zein mailatan dagoen, zein tono edo jarrera…\nSarean eragin eta influentzia handiagoa izateko bideratu beharreko neurriak argi izateko datuak lortuko dituzu.\nPublikoki zabaldu duzuna ikusita, sare sozialetan eta abar pribatutasuna zaintzeko doikuntzak egiteko aukera emango dizu.\nAgertzerik nahi ez dituzun edukiak ezabatzeko aukera izango duzu.\nNola jokatu lortu dugun informazioarekin?\nInformazioa eta aurkituko ditugun datuak mota askotakoak izango dira: gure sare sozialetako profil, blogetan argitaratu izan duguna, atsegin duguna adierazi duguna (edukiak, baliabideak), objetiboki lortutako guri buruzko datuak…\nGuk argitaratutako edukiak zaindu eta kudeatzea lanik errazena da: profiletako ezarpenetan ezarriko ditugu mugak eta aukerak doituko ditugu: zein eduki ikusiko den publikoki, nork argitaratu dezakeen gure profiletan, iruzkinak onartzen ditugun edo ez…\nBide batez, agertzerik nahi ez ditugun edukiak ezabatzeko aukera daukagu baita ere.\nOinarria, zuk kudeatu behar duzu zutaz zabalduko dena eta argitaratu nahi duzuna.\nEta beste batek argitaratu duenarekin zer egin?\nBeste erabiltzaile batzuek argitaratutako edukiak gu aipatuz edo guri buruzkoak agertzen direnean bilaketaren emaitzetan, neurriak hartzeko aukera dugu:\nLagun, ezagun, sare sozialetako kide eta abar horiei adierazi beraien profiletako pribatutasun doikuntzak ezartzeko. Zure irudia, aipamena, izena… agertzen den tokietan publikoa ez izateko.\nZure profiletan ezarri zeinek daukan zu etiketatzeko aukera. Eta etiketatuta agertzen zaren edukia kudeatzeko aukera ezarri.\nAgertu nahi ez dugun argitalpenetan etiketak kendu genitzake.\nBestalde, hedabide eta zerbitzu publikoek guri buruzko informazioa argitaratzen dute baita ere eta hau mota oso ezberdinetakoa izan daiteke: Buletin Ofizialetan; zozketa eta lehiaketetako saridunen zerrendak; ekintza edo jarduera publikoren bateko parte hartzaileen zerrenda publikoa; ikastaro batetako hizlari, irakasle edo parte hartzaileen zerrenda…\nInformazio mota honetarako badago ere pribatutasuna zaintzeko eskubidea eta legeak erabiltzaileon alde egiten du, datu pertsonalak babestuz, baliabide ezberdinen bidez:\nIzaera pertsonaleko datuen tratamendu automatizatua arautzen duen Lege Organikoaren bidez (gazteleraz LOPD sigladuna).\nAhaztua izatearen eskubidea bideratu genezake. Gai hau dagoeneko blog honetan landu izan dugu. Hemen sakatu artikulua irakurtzeko.\nAzken finean egosurfing-a gure nortasun digitala babestu eta kudeatzeko tresna bezala erabili behar dugu. Gure interneteko kokapena eta ospea ezagutuko ditugu eta baita gure izena zaintzeko baliabidea da.\nBeraz, badakizu, praktikatu egosurfing-a noizean behin…\nbilatzaileak edukien kudeaketa egosearching egosurfing interneten daukagun irudia izena bilatzea nortasun digitala pribatutasuna vanity searching\n#Memelaria izan nahi? Nola egin meme arrakastatsu bat?\nNola ikusten dugu telebista Twitterreko erabiltzaileok?


Nafarroan 12 positibo atzeman zituzten atzo, bakarrik ere ez eskualdean - Mendialdea - Erran.eus\nNafarroan 12 positibo atzeman zituzten atzo, bakarrik ere ez eskualdean\nTtipi-Ttapa 2021-10-05 06:24\nNafarroa osoan hamabi positibo bertzerik ez zituzten atzeman atzo, bakar bat ere ez eskualdean.\nAtzo ez zuten positibo bakar bat ere atzeman zuten gure lurraldean. Nafarroa osoko behin-behineko datuei erreparatuta, atzo 12 positibo bakarrik atzeman zituzten. Atzo, urriak 4, pertsona bat ospitaleratu zuten, ospitaleratuta zeudenetatik bat ZIUan sartu zuten eta ez zen inor hil.\nGure lurraldean pandemiaren hasieratik metatutako positiboak errepasatuz gero, atzo arte 740 dira Doneztebeko osasun eremuan (Malerreka+Bertizarana) atzeman dituztenak, 1.000 Elizondoko eremuan (Baztan+Urdazubi+Zugarramurdi), 587 Leitzako eremuan (Arano+Areso+Goizueta+Leitza) eta 1.260 Bortzirietan.\nNafarroa osoko datuei dagokionez, atzo, urriak 4, 1.779 proba egin zituzten eta horietatik 12k positibo eman zuten (% 0,7)\nCOVID-19ak jota, atzo, urriak 4, pertsona bat ospitaleratu zuten, ospitaleratuta zeudenetatik bat ZIUan sartu zuten eta ez zen inor hil. Alta eta bajen balantzea egin ondotik, orain 28 daude ospitalean, horietatik 6 ZIUan.\nBirusak eragindako infekzioen intzidentzia metatuari dagokionez, herenegungo kasuak kontatuta 82.730 pertsonakoa da, eta heriotza kopurua 1.243koa.\nNafarroan 985.479 txerto eman dituzte oraingoz. Atzo, urriak 4, 495 txerto paratu zituzten eta, oraingoz, 517.042 pertsonek hartu dituzte bi dosiak.


NATURKLIMA: Energia trantsizioko jakintza sareak eta plataformak\nHUB ENERGIA TRANTSIZIOA Energia trantsizioko jakintza sareak eta plataformak\nKlima aldaketaren hainbat alderdirekin lotutako azterlanak eta txostenak egiten dituzte, hala nola mugikortasuna, isuriak…\nFundazioak bi lan esparru estrategiko ditu, energiarekin, pobreziarekin eta klima aldaketarekin loturik.\nJasangarritasunari buruzko atal bat dauka, baina ez dago energiarekin zehatz-mehatz lotutako dokumenturik.\nRocky Mountain Institutuak enpresak, erkidegoak, erakundeak eta enpresariak bultzatzen ditu bizkorrago har ditzaten merkatuan oinarritutako soluzioak, eta, haien bidez, modu errentagarrian igaro daitezen erregai fosiletatik energia efizientziara eta energia berriztagarrietara.\nKlimaren eta Energiaren aldeko Alkateen Ituna\nKlimari eta energiari buruzko toki ekintzen munduko mugimendurik handiena da.\nHiri eta Erkidego Adimendunen Europako Berrikuntza Elkartea\nEuropako Batzordeak babesturiko plataforma garrantzitsu bat da, eta hiri adimendunak eta haietako industriak, ETEak, inbertsiogileak, ikertzaileak eta bestelako eragileak batzen ditu.\nEnergia Berriztagarrien Networking Plataforma\nPlataforma honen helburua da eragileak elkarrekin konektatzea –Europakoak, nazionalak, eskualdeetakoak edo tokikoak–, politika sendoak prestatzeko, eta, hala, 2030erako energia berriztagarriak gutxienez iturri guztien %32 izango direla bermatzeko. Aldi berean, plataformaren xedea da jardunbide egokiak eta trabak zaintzen direla ikustea, bai politika nazionaletan, bai eskualdekoetan.\nEnergia Berriztagarrien Nazioarteko Agentzia (IRENA)\nGobernuarteko erakunde bat da, eta laguntza eskaintzen die herrialdeei, energia etorkizun jasangarri baterantz igarotzen. Halaber, nazioarteko lankidetzarako plataforma nagusi eta bikaintasun zentro gisa ere jarduten du, baita energia berriztagarrien gaineko politiken, teknologiaren, baliabideen eta finantza ezagutzen gordailu gisa ere.\nKlimaren Europako Fundazioa\nBerotegi efektuko gas isuririk gabeko ekonomia baterantz igarotzeko munduko liderra da. Egiteko erabakigarria du nazioarteko ahalegin politikoetan, erronka klimatikoari aurre egiteko.\nEnergia berriztagarriei buruzko mundu komunitate bat da, esparru zientifikoko, gobernuetako, gobernuz kanpoko erakundeetako eta industriako eragilez osatua. Mugarri, zifra eta analisi eguneratuak eta berrikusiak eskaintzen dituzte, mundu zabalean teknologiaren, politiken eta merkatuen alorrean izandako aurrerapenei buruz. Haren helburua da erabakiak hartzen jarduten duten arduradunek energia berriztagarrietarako aldaketa egitea.\nEnergia eredu berri baten aldeko Plataforma\nEnergia eredu berri baten alde egiten duen plataforma. Guztira 460 erakunderen baino gehiagoren babesa du: banakoak, kolektibo sozialak, ingurumen erakundeak, sindikatuak, enpresa erakundeak eta alderdi politikoak. Guztiek ere aldaketa bat defendatzen dute energia ereduan, aurrezkia, efizientzia, energia berriztagarriak eta subiranotasuna oinarri gisa harturik.


“Oso aberasgarriak izan dira auzotarrekin egindako bilerak” - Albisteak - Anoeta\n“Oso aberasgarriak izan dira auzotarrekin egindako bilerak”\nUdalak bilerak egin ditu herritarrekin iritzia jasotzeko martxan jarri nahi duen irisgarritasuna hobetzeko proiektuaren inguruan.\n“Oso aberasgarriak izan dira auzotarrekin egindako bilerak. Irudipena dut jendeak zalantzak argitu dituela, eta sentitu duela kontuan hartu dela haien iritzia”, horrela hitz egin du Pello Estanga alkateak auzotarrekin egindako bileren inguruan.\nIrisgarritasuna hobetzeko lanak egin nahi ditu udalak herriko bi gunetan, hain zuzen, Isasti, Hozpel zein Etxaburu kaleetan eta Errotaldea auzoan. Proiektua martxan jarri aurretik, ordea, auzotarrek zein iritzi duten jakiteko bina bilera egin dituzte gune bakoitzeko herritarrekin. Lehen saioetan lanen nondik norakoak azaldu zituzten, eta iritzia jasotzeko galdetegia banatu; bigarrenetan, berriz, auzotarren ekarpenak jaso eta geratzen ziren zalantzak argitu zituzten.\nHerritarren ekarpenak kontuan hartu ditu udalak, eta aurreikusten du datozen hilabeteetan amaituko dela lanen aurreproiektua. Behin hori eginda, asmoa da proiektua aurten lizitatzea. Estangak azaldu du ez duela baztertzen beste bilera bat egiteko aukera: “Behar izango balitz, zabalik dago auzotarrekin beste bilera bat egiteko aukera”.\nAnoetako udalean dagoeneko ohitura bilakatu da edozein egitasmo martxan jarri aurretik herritarrekin biltzea. Azken bilera horien emaitzarekin ere pozik azaldu da alkatea, haren hitzetan, benetan baliagarriak eta eraginkorrak direlako.


Gasteizko Txosnak jaien etenaldiaren aurrean: "Kalea gara, kalean gara!" - Gasteiz - Alea.eus\nGasteizko Txosnak jaien etenaldiaren aurrean: "Kalea gara, kalean gara!"\nMikel Buruaga 2020-07-24 13:35\n40. urteurrena ospatzekoak ziren Gasteizko Txosnak, baina pandemiaren ondorioz etenaldi bat egin beharko dute aurten. Hala ere, instituzioen "erantzun eza" salatu eta kulturaren zein herri mugimenduaren alde lanean jarraitzeko asmoa adierazi dute.\nGasteizko Txosna Batzordeak Florida parkean egindako agerraldian azaldu du Covid-19aren pandemiaren ondorioz, 40 urteko ibilbidea duen txosnaguneari etenaldi bat egokitu zaiola aurten baina 2021ean itzuliko dela. Erabaki zaila izan da, "jaiak egunerokotasuneko gatazkak, nahiak, haserreak, zapalkuntzak, ametsak… plazaratzeko gune bat" direlako txosnak jartzen dituzten kolektiboentzat.\nArgi dute une honetan lehentasuna "osasun larrialdi egoerari modu kolektiboan aurre egitea" dela, "guztion osasuna eta zaintza ezinbestekoak" direlako. Hortaz, aurtengo Gasteizko Jaiek "beste forma bat" hartu beharko dute, baina horrek ez du esan nahi txosnak desagertuko direnik: "Nola desagertuko da kalea? Eta nola desagertuko gara gu geu kalea izanik?", adierazi dute.\nBitartean, etenaldia arren, lanean egon dira eta "kaleak betetzen" jarraituko dute: "Borroka feminista ehuntzen jarraitzen dugu, euskal preso politikoen etxeratzea lau haizetara oihukatzen dugu, gazteok bizitzaren hautua egiten dugula aldarrikatzen jarraitzen dugu, munduko beste herrialde eta borrokekin distantzia txikitzen jarraitzen dugu, komunikatzeko modu alternatiboak daudela aldarrikatzen jarraitzen dugu, auzoak biziberritzen jarraitzen dugu… Finean beste bizi eta herri bat posible dela erakusten jarraitzen dugu".\nHala egin dute 40 urte hauetan, eta aurrerantzean hala egingo dutela azpimarratu dute, osasun egoerak ahalbidetzen duen neurrian: "Ez ginelako inoiz joan. Ez garelako joan. Ez garelako joango. Kalea garelako eta kalean garelako".\n40 urteko inurri lana\nGogoratu dutenez, 1980. urtean zalaparta handia sortu zen Gasteizen, herri mugimenduen bilgunea izango ziren Gasteizko Txosnak abian jarri zirenean: "Aisialdi eta jai eredu alternatibo baten iturria, hamaika borroken plaza, indarrean zeuden joera eta balioak eraldatzeko aukera, parte hartzeko aukera, ikasteko aukera...".\n40 urte bete dituzten honetan ere, nahiz eta txosnagunea bertan behera geratu, lanean egon direla azaldu dute: "Astero bilerak, koordinazio planak, baimenak...". Gainera, Txosna Batzordea osatzen duten kolektiboak "egunez egun, inurri lana eginez kaleak eta plazak kolorez betetzen eta ureztatzen" dituztenak direla azpimarratu dute.\nInstituzioen "erantzun eza"\nMaiatzaren 15ean iragarri zuen Gasteizko Udalak jaiak bertan behera geratuko zirela, eta, hasieratik, erabakiarekin desadostasuna azaleratu zuten Gasteizko Txosnek. "Gure hiriko jaiak existitzen badira eta egun ezagutzen ditugun modukoak baldin badira, atzetik lanean dauden eragile eta kolektibo guztiei esker da", ohartarazi dute agerraldian.\nUdalaren erabakiaren ostean, Txagorritxu, Judimendi, Adurtza auzoetako edota Alde Zaharreko Zaharraz Harro jaietan talka bat egon da instituzioen eta jai batzordeen artean. Txosna Batzordearen arabera, auzo horietan erakutsi dute "posible dela jaiak ospatzea segurtasun neurriak betetzen; ez dira ezagutzen genituen jaiak, ez dira gustukoen ditugun jaiak, baina posible dira".\nAste hauetan kulturaren arloko artista, musikari, antzerkilari edota teknikariek egin bezala, Covid-19ak kulturan izandako eragina eta instituzioen "erantzun eza" ere salatu dute agerraldian. "Udalaren traben gainetik gure lana aurrera eraman eta jai eredu berriak errealitate bihurtu ditugu. Posible badelako", azpimarratu dute.\nErredakzioa 2020 mai 15 Araba\nErredakzioa 2020 mai 19 Gasteiz\nOhar bateratua plazaratu dute jaietako eragile nagusiek jaiak bertan behera uzteko erabakiaren aurrean: "Baztertuak izan gara, ez dute gurekin kont...


Santo Tomas Lizeoko Danborkide H.D.G.E. - Donostiako Danborrada\nNoiztik 2006\t/ Antiguo\n93 Emakumeak 81 Gizonak\nSanto Tomas Lizeoko Helduen Danborrada Danborkide 2006ko San Sebastian egunean atera zen kalera lehen aldiz, ikastolako ikasle ohi, guraso eta irakasle multzo handi bat elkartuta. Ordutik, ikastolako helduek osatzen dute danborradaren muina, bestelako partaiderik ere badaukagun arren. Gaur egun 180 partaide ditu danborradak. Ibilbidea eta ordutegia ez dira gehiegi aldatu lehen urte haietatik.\nSan Sebastian egunaz gain, beste festa batzuetan jotzeko aukera ere suertatu zaigu urte hauetan: Santo Tomas Lizeoaren 50. urteurrenean, Sigüenzako festetan, Ermuako Irulitxa txarangaren 25. urteurrenean, Wiesbadengo ihauterietan...\nBi danbor nagusi eduki ditugu orain arte, Arnaitz Arruti eta Andoni Mujika eta bi kupel nagusi, Eider Arzak eta Itziar Otamendi.\nSanto Tomas Lizeoko helduen danborrada garenez, gure jantziak ikastolako haurren danborradaren jantzien berdinak dira. Jantzi haiek Ramon Labaien Donostiako alkate oiharen laguntzaz diseinatu ziren. Soldaduak Karlisten Nafarroako Gidarien unitate militarraren jantzietan oinarritutako jantzia da. Galtza gorriak, kasaka berdea, motxila eta ponpoi beltzdun txapel gorria. Urketariak Koloretako marradun gona, mantal zuria, txaketa, bularrean zapia eta ilean laxoa eramaten dituzte gure urketariek. Gona, txaketa eta zapiarekin kolore konbinazio ezberdin ugari daramatzagu gure danborradan. Sukaldariak Goitik behera zuriz jantzita joaten dira gure sukaldariak, ikastolako ezkutua bularrean daramatela.\nDanborradak ia urtero egiten du omenalditxo bat danborrak jotzen hasi aurretik. Omenduak danborrada aurrera ateratzen laguntzen diguten pertsonak izaten dira normalean, kasu bereziren bat eduki dugun arren (Errealaren 100. urteurrena adibidez).


Eskaintzen eta Hamarrenen Otoitza. ? Adibide indartsua\nOtoitza eskaintzak egiteko Gure ondasunak Jaunaren aitzinean ematean, oso garrantzitsua da.\nEskaintzak elizako aldarean edo biltegian utzi daitezke edo zuzenean pertsona jakin bati eman diezazkiokegu, baina beti izan behar dugu kontuan Jaunak gure irabazi ekonomikoaren zati bat merezi duela.\nBiblia ikusten dugun printzipioa da, eta gure bizitzari ugaritasun bedeinkapen ugari dakartza. Eskaintza egitean, graziaz jasotzen duguna ematen dugu eta bihotz alaiaz egin behar da, Jaunak bedeinkatzen duen emaile baita.\n1 1) Eskaintza eta hamarrenak\n2 2) Otoitza Jainkoari eskaintzeko\n3 3) Eskaintzak egiteko otoitza\n3.1 Zertarako da otoitza eskaintzak?\n3.2 Nola otoitz egin eskaintza kristauengatik?\n1) Eskaintza eta hamarrenak\nGaur gure errentaren eta ekoizpen onenen eskaintzak ekartzen ditugu.\nGure irabazien zati bat alboratu dugu, zuk eman digun proportzioaren arabera.\nBegiratu gustora zer eskaintzen dizuegun egun honetan.\nEzpainekin hitz egin diegu zerbitzatuko dugula, beraz, gure eskaintzak borondatez ekartzen dizkizugu.\nUste dugu hau momentu solemne bat dela zure aurrean, eta begirunez tratatzen dugu gaur entregatzen duguna.\nJainkoa, zure izena dela eta ematen diogu ospea; Horregatik, eskaintza horiek ekartzen ditugu eta zure auzitegietara etortzen gara.\nEskerrik asko gure bizitza findu eta arazteagatik, gaur ulertzen dugulako eskaintza horiek justizia moduan eskaintzen dituzula zure handitasunari eta zure burujabetasunari.\nGure gurtzaren adierazpena atsegina izan dadin.\nZure izenarengatik aintza ematen dugu gure eskaintzak ekartzen ditugunez eta zure aurrean agertzera; adoratzen zaitugu, Jauna!\nGaur gozatuko dugu borondatezko eskaintzekin lagundu izana, bihotz osoekin egiten dugulako.\nOtoitz hau eskaintza eta hamarrenak fede handiz.\nEskaintzak eta hamarrenak bibliako printzipioa dira, errebelazioen bidez soilik egiten baitira, printzipio horiek izan ohi dituzten kritikak eta eguneroko bizitzan aplikatzen baitira.\nBiblian ikusten ditugu hamarrenak gordetzen dituztenak bizitza oparoa dela bizitzako zentzu guztietan.\nEskaintzak gure bihotzetik datorren guztia izan daiteke, baina hamarrenak, Jaunarenak dira, gure irabazien ehuneko hamar osatzen dute, dirua edo ez.\nHitzak irakatsi egiten digu Jainkoak berak deboratzailea guretzat aztoratzen duela betiere, hamarrenak garaiz entregatuz eta poztasunez betetako bihotzarekin betetzen ditugula.\n2) Otoitza Jainkoari eskaintzeko\n«Jaunak eskerrik asko eman didazuen guztiagatik, hazten egin nauzuen guztiagatik.\nBadakit batzuetan ez zaitut asko eskertzen, baina oraingoan ere izango naiz.\nGaur bildu dudan guztia hazi egin zait.\nPertsona hobea bihurtu zara.\nEskerrik asko nire familiari, lagunei, hurbilei.\nEskerrik asko bizitzako beste egun bat emateagatik,\nEgun bat gehiago goraipatzeko eta adoratzeko, maitatzeko.\nZu gabe inor ez litzateke izango, eskerrik asko Jauna.\nInoiz ezin dut zure zorra ordaindu, eman didazun guztia ordaintzeko.\nEskaintzak, nahiz eta biltegian utzi edo beste norbaiti eman, zeruan jasotzen duen Jainkoa bera da eta saria emango digu berak aintza duen aberastasunaren arabera.\nDeialdia eskaintzak bihotz alaiarekin egitea da, hitzak esatea emaile zoriontsua bedeinkatzen duela esaten baitu, beraz, ezin dugula zerbait eman bihotz samurrarekin baina ematen ari garenarekin.\n3) Eskaintzak egiteko otoitza\nGaur gure eskaintza eta limosna ekarri ditugu gure errentaren eta ekoizpenaren onurarako.\nGure irabazien zati bat alde batera utzi dugu,\nDuela oparitzen gaituzun proportzio bera.\nBegiratu plazer eta maitatu egun honetan eskaintzen dizueguna.\nEzpainekin hitz egin diegu zerbitzatuko diegula,\nHorregatik, gure borondatez eta burujabe eramaten dizkizugu gure eskaintzak.\nUlertzen dugu hau zure aurretik une zeremoniala dela,\neta gaur ematen duguna adeitasunez eta zaintzen dugu.\nJainkoa, zure izena dela eta ematen diogu ospea;\nHorregatik, eskaintza horiek ekartzen ditugu eta zure tenplura etortzen gara.\nEskerrik asko gure bizitza leuntzeko, arazteko eta babesteko,\ngaur ulertzen dugulako eskaintza horiek justizia handian eskaintzen dituzula zure handitasunari eta zure burujabetasunari.\nZure izenarengatik aintza ematen dugu gure eskaintzak ekartzen ditugun eta zure presentziaren aurretik etortzen garenean, guk guk gurtzen dugu.\nGaur gozatuko dugu borondatezko eskaintza eta limosna batekin lagundu izana, bihotz osoekin egiten dugulako.\nZentzu horretan, Jainkoaren hitza bera adibide ugariz josita dagoela ikusten dugu. Horietako bat eta indartsuena fedearen aita bezala ezagutzen den Abraham berean ikusten dugu. Probatu egin zen eta bere semea entregatu ahal izan zuen Jaunak ismari ez bazion eskaini zekorrik eskaini ahal izateko.\nHemen obedientziaren adibidea ikusten dugu eta hau bezalako asko dira bizitza osorako irakaskuntza garrantzitsuak ikas ditzakegun.\nZertarako da otoitza eskaintzak?\nEskaintzen dugun momentuan otoitz egiten dugu Jaunak bedeinkatzen ari gara egiten ari garen ekintza. Gure finantzak biderkatzen dituen Jainkoa bera izan dadin, behar duenari eman diezaiogun guk gidatzeko, eta beti dugun desio hori gure bihotzetan eskaintza bat egiteko.\nGarrantzitsua da jakitea eskaintzak ez direla beti dirutan, edozer egin daitekeela. Adibidez, oso ohikoa da fruta edo lore eskaintzak ikustea eta guztiak Jaunak jasotzen ditu.\nNola otoitz egin eskaintza kristauengatik?\nHau, antzera otoitz guztiakGure bihotzaren barrenetik egin behar da eta egiten ari garen kontzientzia osoarekin.\nAskotan, eskaintza zerbait fisikoa denez, ez gara ohartzen ekintza espiritual bat denik, eta ezin dugu inolaz ere ezin ahaztu beharreko printzipioa, izan ere, Jainkoa bera da gure eskaintzak jasotzen dituena eta bere aberastasunaren arabera saria emango digulako. gloria.\nEskaintza eta hamarren indartsuen otoitza da fedearekin egiten denaJainkoak berak entzuten gaituela sinetsita eta berak eskatzen dugunaren erantzuna ematen digunari, fisiko zein espiritualari, sinesten dugula, arimatik otoitz egin behar dugu eta Jainkoarekin zuzenean lotu gauza guztien sortzaile eta jabe indartsua. .


Gobernuak pentsio-planen ondoriozko kenkaria 10.000 eurora igo du 50 urtetik gorakoentzat | Consumer\nGobernuak pentsio-planen ondoriozko kenkaria 10.000 eurora igo du 50 urtetik gorakoentzat\nAitortzetik salbuetsitako gutxienekoa 3.400 eurotik 9.000 eurora igaro da.\nErreforma fiskalerako proiektuak Ministroen Kontseiluaren oniritzia jaso du gaur, aldaketa batzuekin. Horrela, pentsio planen kenkaria 10.000 euroraino igo da urtean 50 urtetik gorakoentzat. Adin horretatik beherakoentzat, gehieneko muga 8.000 eurokoa izanen da. Aurreko sistemak urteko 24.000 eurorainoko ekarpena ezartzen zuen.\nBeste berritasun bat pentsio-planetan egindako inbertsioa errenta gisa erreskatatzeko aukera da, nahiz eta kasu honetan gaur egun dagoen %40ko murrizketa kendu den. Halaber, hirugarren seme-alabaren ondoriozko kenkariak gehitu dira, 3.600 euroraino, eta 4.100 euroraino laugarrenaren kasuan.\nHorrez gain, Gobernuak erabaki du 2012ra arte eustea sozietateen gaineko zergan I+G+Bren ondoriozko kenkariari. Hala ere, kenkari hori %3 murriztuko da urtero 2007 eta 2012 bitartean, eta, aldi berean, enpresaburuei aukera ematen zaie kenkari hori baliatzeko edo kontratatzen duten ikertzaileen Gizarte Segurantzako kuoten %40ko hobaria aukeratzeko.\nGainerako erreforma fiskalak aurreproiektuan jasotako oinarrizko ildoei eusten die. Horrela, aitortzetik salbuetsitako tasa 3.400 eurotik 9.000 eurora igo da; gehienezko tasa marjinala bi puntu murriztu da, %43raino, eta gutxienekoa %15etik %24ra igaro da; zerga-ordainketa %18ko tasa bakarrera finkatu da aurrezki-tresna guztietarako; zergadunaren bizi-tasa, bere errenta-maila edozein dela ere; etxebizitza eskuratzearen ondoriozko desgrabazioa, berriz, %15eko kenkari-tasa bakarrarekin geratu da, %1,3koa.\nfondos-eu kobrantza pensiones-eu


Garazi Arana, idazlea: "Nire liburuan nire esperientziak kontatzen ditut; oso berezia da" - Deia\nGarazi Arana, idazlea: "Nire liburuan nire esperientziak kontatzen ditut; oso berezia da"\nGarazi Arana olerkilari gasteiztarrak bere liburu eta olerkien aurkezpena egingo du ARTgian datorren larunbatean. Bi saio eskeiniko ditu; 12.30 eta 13.00etan\neunate f. domínguez / gasteiz 03.03.2021 | 10:35\nGarazi Arana, idazlea Jorge Muñoz\nGarazi Arana, idazlea\nGarazi Arana olerkari gasteiztarrak bere lehen poema liburua argitaratu berri du Dos caracolas izenburupean. Liburu hau ez zen sortu liburu bihurtzeko asmoz, eta ez zion inori erakutsi nahi; bizitzak batzuetan eskaintzen dituen emozio negatiboetatik desestresatzeko terapia gisa jaio zen. Hala ere, bere lagun baten heriotzaren ondoren, beldurrak alde batera utzi eta emozio pertsonalez beteriko liburu hau argitaratzea erabaki zuen. Gazte gasteiztar honek bere liburu eta olerkiak aurkeztuko ditu datorren larunbatean Artgian. Bi saio eskeiniko ditu bat 12.30 eta bestea 13.00etan.\n'Dos caracolas'. Nola sortu zen liburu hau?\n?Barruan dudana ateratzeko idatzi izan dut beti, baina bereziki niretzat, ez nuen liburu bat egitea pentsatu. Liburu honekin 2017. urtean hasi nintzen terapia pertsonal gisa. Eta, konfinamenduan, dena eskuz idatzita nuenez, ordenagailura pasatzea erabaki nuen denbora libre asko nuelako, eta hortik liburua sortu eta besteekin partekatzea pentsatu nuen. Eta horrela sortu zen.\nHiru urte eman dituzu idazten, terapia gisa, eta orain denon eskura jarri duzu poemen liburu batean.\n-Hori da. Bertan, nire esperientziak kontatzen ditut, niri edo nire inguruari gertatu zaizkidan gauzak jasotzen ditut. Olerki eta istorio laburrak dira, oso liburur berezia da. Adibidez, nire aitona-amonei buruzko ipuin bat idatzi dut, bi igarabak izenburuarekin. Poemak idazten ditut idaztea gustatzen zaidalako,eta zerbait txarra gertatzen zaidanean horretatik libratzeko; lasaitu egiten nau, koadernoa ateratzen dut eta bururatzen zaizkidan gauzak eskuz idazten ditut.\nZer izan da liburu hau idazteko zailena?\n-Liburua idaztea ez da zaila izan eta ez du inolako konplikaziorik izan, nire buruarentzat idaztea izan denez, bihotzetik egin baitut. Zaila izan da norbaiti erakusteko, kontatzeko eta argitaratzeko gai izatea, biluztea bezala delako, bizipen asko kontatzen ditudalako eta horrek eragozpen pixka bat eman didalako. Argitaratzeko gai izan edo ez eztabaidatu behar izan dut nire buruarekin.\nNola erabaki zenuen baietz, jendeak irakurtzea nahi zenuela?\n-Mutil bat ezagutu nuen, lagunak egin ginen eta idazten zuela esan zidan. Ni animatu egin nintzen eta poemak ere idazten nituela esan nion, eta inork irakurri ote zituen galdetu zidan orduan. Harritu egin zen ezetz esan nionean, eta irakurtzen uzteko animatu ninduen. Nik haren poemak irakurri nituen, eta berak nireak, eta hainbeste gustatu zitzaigun, ezen lehen pausoa eman eta gure poemak mikrofono ireki batean irakurtzea erabaki baikenuen. Gero, urrats bat gehiago eman genuen gure pentsamenduetan, eta ia txantxetan bururatu zitzaigun editatu genitzakeela gure lehen liburua argitaratzeko. Eta, azkenean, nire laguna duela urtebete hil zen, emozio gehiegi batu zitzaizkidan eta beldurrak alde batera utzi nituen; nire istorioa, nire bizipenak argitaratzeko unea zela pentsatu nuen, eta hala egin nuen.\nZein historia gogorra den.\n-Bai, oso gogorra da, oso gaizki pasatu nuen, baina horregatik animatu nintzen liburua argitaratzera eta beldurrak alde batera uztera.\nZure liburuan ba al dago horri buruzko kapitulurik?\n-Bai, poema bat idatzi nion. Bi karakola izenekoa. Bi karakola horiek nire lagunaren begiei egiten diete erreferentzia, niri bake handia eragiten didalako itsasoak, olatuen soinuak, eta karakola bat hartu eta belarrira jartzen duzunean, itsasoak transmititzen duen bakea entzun dezakezu. Berak ere bake hori transmititzen zidan, lasaitasun hori. Begietara begiratzen nionean lasaitu egiten ninduen eta bakean sentitzen nintzen.\nZure lagunak poema hau irakurri zuen hil aurretik?\n-Bai, eman nion eta asko gustatu zitzaion, asko hunkitu zen. Ezagutu nuen eta bi hilabeteren buruan oparitu nion.\nAste honetan liburuaren aurkezpena egingo duzu ARTgian. Zaila izan da egungo egoerarekin aurkezpenak programatzea?\n-Ez dut uste. Oraingoz, ez daukat aurkezpen gehiago programatuta. Ulertzen dut jendea horrelako ekitaldietara joatearen beldur izatea, baina segurtasun eta higiene neurri gisa ezarritako protokoloak ondo betetzen badira, ekitaldi seguruak dira. Zailena nerbioekin lan egitea izan da.\n-Bai. Ez hor egoteagatik, partekatuko dudanagatik baizik, oso gauza pertsonalak dira. Baina gogo handia daukat eguna iristeko, oso pozik nago ere.\nNola bilatzen duzu inspirazioa?\n-Batez ere egun txarretan, zerbait txarra gertatzen zaidanean izaten dut idazteko premia handiena. Zorionez, ez zait egunero gauza txarrik gertatzen, horregatik ez dut egunero idatzi beharrik. Ondo nagoenean, nire inguruan ezer txarrik gertatzen ez denean, edo tristatzen nauen zerbait gertatzen ez denean, ez dut idazten.\nNor da zure idazle kuttuna edo norengan inspiratzen zara?\n-Miguel Hernandez da gehien gustatzen zaidan idazlea, baina idazle askori irakurtzen dizkiet poemak. Ia beti irakurtzen ditut poemak, betidanik gustatzen zaizkit. El espejo en el espejo ere asko gustatzen zait.\nZure liburuan baduzu kapitulo bereziagorik zuretzat?\n-Bai. Hil ziren aitona-amonei eskaintzen diedana edo nire lagunarena oso berezia da niretzat. Nire familiari eta lagunei asko gustatu zaie liburua, oso ausarta naizela esan didate. Gainera, pertsona ezezagunek ere idatzi didate nirekin eta idatzi dudanarekin oso identifikatuta sentitzen direla esateko.\nBigarren liburuan ari zara lanean?\n-Ez, lehenaz gozatzen jarraitzen dut, oraindik ez dut besterik idatzi nire koadernoan.


Galdera berriak auzi zahar bati - Bizkaiko Hitza\nGaldera berriak auzi zahar bati\n2018, urtarrilak 19 Albisteak, Asteko Gaiak, Bizkaia, Gizartea 570\nKontraesana da euskal gizartearen gehiengoa gerren aurka egotea, eta, aldi berean, salbuespenak salbu, armagintzaren sektorea ozenki ez salatzea”. Yolanda Jubeto EHUko ekonomia irakasle eta Rosa Luxemburgen Lagunak elkarteko kideak zuzenean jo du mamira. “Armagintzaren sektoreak etekin ekonomiko izugarriak lortzen ditu, eta, irabaziak areagotzeko, enpresentzat ezinbestekoa da gerrak gehiagotzea”. Hor erantzukizuna du Euskal Herriak, Jubetoren hitzetan. “Hemen armak ekoizten ari dira”. Armagintzaz, gerraz eta feminismoak gaiari buruz egiten duen analisiaz jardungo dira gaur Bilboko San Frantzisko auzo etxean egingo den Rosa Luxemburg IV. Konferentzian, 17:30etik 20:30era. Mahai ingurua eskainiko dute Mikel Otero EH Bilduko legebiltzarkideak eta Irantzu Mendia EHUko irakasleak. Lorea Agirre Jakin aldizkariko zuzendariak hartuko du solasaldia gidatzeko lana.\nRosa Luxemburgen Lagunek eta Ipes eta Baskale elkarteek antolatu dute gaurko ekitaldia. 1919ko urtarrilaren 15ean erail zuten Rosa Luxemburg ekintzaile eta pentsalari sozialista (Polonia, 1870-Berlin, 1919), Berlinen, Karl Liebknechtekin batera. “Luxemburgek gerra inperialisten aurka eta munduko langileen alde egin zituen gogoeta kritikoak oinarri gisa hartuz, konferentzia antolatzen dute Berlinen urtero, haren heriotzaren urtemugan. Oro har, neoliberalismoa gainditzeko aukeraz eta estrategiez eztabaidatzen dute han.\nAzken hamarkadetan, Alemanian ez ezik, Europako beste hainbat hiriburutan ere egin dira Luxemburgen omenezko ekitaldiak, eta duela lau urte gehitu zen Bilbo zerrenda horretara. “Ikuspegi zabal eta eraldatzaile batetik, unean uneko erronkei buruz hausnartzea da topaketen helburua. Ikuspegi feminista erdigunean egongo zela argi izan genuen hastapenetatik, eta horrela izango da aurtengoan ere”. Guda eta armagintza aztertuko dituzte gaurko saioan; betiere, ikuspegi feminista batetik.\nNazioarteko gatazken erroa\nGaia ez dute ausaz aukeratu. Aurten ehun urte beteko ditu Lehen Mundu Gerraren amaiera datak —2018ko azaroaren 11n sinatu zuen Alemaniak Compiegneko Armistizioa—. Amaierarik izan ez duen gatazkaren hasiera izan zen ordukoa, ordea, ondorengo mendeetako gerren oinarri izan baitzen. “Azken hamarkadetako gerrak gero eta bortitzagoak dira. 2001ean AEBek Afganistan inbaditzea erabaki zutenetik Ekialde Hurbileko eskualdeetan bolbora bezala hedatu da guda zelaia”.\nGatazkak urrunekoak diruditen arren, gerra horien guztien erantzukizuna uste baino hurbilago dagoela dio Jubetok. “Gerra egoerak eta erasoak eguneroko berriak direnez, badirudi immunizatuta gaudela eta ez digutela eragiten; ez behintzat Europan edo gure inguru hurbilean gertatzen ez badira”. Baina badira gerra horien eraginez gertuago bizi diren egoerak ere: errefuxiatuen auzia, kasurako.\nMilaka eta milaka herritarrek hartzen dute Europarako bidea, babes bila eta gerratik ihesi. “Kontsumoa oinarri duen gizarte batean bizi gara, eta munduan zehar dauden baliabideak behar ditu, hala nola petrolioa eta koltan minerala. Horiek eskuratzeko, herri horietako komunitateen aurkako erasoak etengabekoak dira, lurralde horietako herritarrak bizitzeko lurrik gabe uzteraino”.\nPopulazioaren mugimendua da gerra ororen ondorioa, eta gaur egun nazioartean dagoen auzi garrantzitsuenetakoa da; milioika herritar desplazatu da, babes bila, Europara. Eta, adituen arabera, II. Mundu Gerratik izan den errefuxiatu krisirik handiena da gaur egungoa. Prozesu horretan emakumeek jasaten dituzte ondorio larrienak, EHUko irakaslearen arabera. Mugimendu feministak behin baino gehiagotan salatu du gerretan andreen gorputzak bataila eremu bihurtzen direla, eta gatazka militarren eremuetan etengabekoak direla bortxaketak eta emakumeen trafikoa. Hain zuzen, 2017ko abenduaren 26an, martxa antimilitarista bat egin zuen mugimendu feministak Santurtziko portura, handik armak esportatzen direla salatzeko.\nJubetok azaldu du errefuxiatuen egoerari buruzko alarmak pizten dituzten herrialdeek finantzatzen dituztela errefuxiatuak errefuxiatu bihurtzen dituzten gerrak, eta horregatik uste du ezinbestekoa dela errora jotzea. Galdera zirikatzailea erabili dute gaiari heltzeko. “Euskal Herria gerraren aurka eta armagintzaren alde dago?”.\nGutxi ezagutzen den arren, Bizkaian ere badira armagintzarako piezak sortzen dituzten enpresak. “Halako jardueretan parte hartzen dutenek beti esaten dute jarduera zibilean egiten dutela lan. Izan ere, publikoki armagintzan kolaboratzen duzula esatea ez da salgarria. Horregatik, gaia aztertu eta sozializatu behar da. Hemen armak ekoizten ari dira Saudi Arabiaren alde, eta, horrez gain, jendea etekina ateratzen ari da jarduera horrekin. Armak ekoizten dituzten enpresak ditugu etxean”. Gerretan dauden “irabazle ezkutuak” dira enpresa horiek guztiak, Jubetoren arabera: gerrek armak behar dituzten bezala, armagintzan diharduten enpresek ere gerrak behar dituztela azalduko dute, besteak beste.\nKlaus Armbruster Baskale elkarteko kideak Enrike Sendagorta Petronor eta Sener ingeniaritza enpresen sortzailea ekarri du ahotara. Hilaren 5ean zendu zen enpresari bizkaitarra, 93 urte zituela, eta, Armbrusterren hitzetan, Sendagortari buruz idatzi diren artikuluetan ez da armagintza hitza aipatu ere egin. “Teknologian egin dituen ekarpenak eta halakoak azaldu dituzte denek, bai. Baina armagintza sektoreari buruzko ezer ez da idatzi. Horrek esan nahi du ezkutatu egiten dutela produkzioa; alegia, ez dutela nahi publikoki halakorik azaltzea”. Aski ezaguna da Sener enpresa getxoztarra armagintzan diharduela.\nArgi dio Armbrusterrek: enpleguaren eta ongizatearen aldeko banderak ez du enpresa batek ekoizten duena justifikatzen. Bat dator Jubeto ere. “Armagintzaren sektorea sostengatzeko funtsezkoa da erakunde publikoen lana, baita hezkuntza sistemarena ere. Gure herrian armagintza enpresak daude, eta baliabide publikoak jasotzen dituzte”. Harago ere jo du EHUko irakasleak: “Armak ekoizten dituzten enpresetako langileen eta jendartearen gehiengoaren axolagabekeria ere kontuan hartzekoa da auzi honetan”.\nArmagintza produkzioaren eta garraioaren kontrako neurriak hartzea posiblea dela azpimarratu du Jubetok, eta Norvegiako adibidea jarri du berehala. Norvegiako Gobernuak hilaren 3an jakinarazi zuen Arabiar Emirerri Batuei armak saltzeari utziko diola, “Yemengo gatazkan izan dezaketen inplikazioa saihesteko”. 2016an, armak eta munizioa saldu zizkion Norvegiak herrialde arabiarrari, 10,6 milioi euroren truke. Baina arrazoi humanitarioak jarri dituzte etekin ekonomikoez gaindi oraingoan. “Hemen ere har daitezke halako erabakiak, eta horri buruz eztabaidatuko dugu jardunaldietan”.\nEspainiako Merkataritza Estatu Idazkaritzak aitortu zuen 2016ko urritik 2017ko uztailera bitarte lehergaiak zeramatzaten 312 edukiontzi atera zirela Bilboko portutik Saudi Arabiara. Gaurko jardunaldien antolatzaileek uste dute egoera ezagutzera emateaz gain ezinbestekoa dela gizarteak kontzientzia hartzea. Eta hor kontraesanaren muina: gaiari buruz galdetzen zaion edozein herritarrek erantzungo du gerraren aurka dagoela, baina, bien bitartean, ondoan duen portutik armak garraiatzen dira; auzoko enpresek ekoizten dituzten armak.\nEduardo Galeano idazle uruguaitarrak hala idatzi zion Luxemburgi Mujeres (Emakumeak) liburuan (1995), Zapatak izeneko ipuinean: “1919an Rosa Luxemburg erail zuten Berlinen. Haren hiltzaileek kolpeka apurtu zuten, eta kanalera jaurti zuten gero. Bidean, zapata bat galdu zuen berak. Esku batek lokatzean zegoen zapata hura jaso zuen. Rosak mundu bat nahi zuen, zeinetan askatasunaren izenean ez litzatekeen justizia sakrifikatuko, ez eta justiziaren izenean askatasuna sakrifikatuko ere. Egunero, eskuren batek jasotzen du bandera hura. Lokatzean dagoena, zapata hura bezala”. Ekintzaile sozialistaren bandera hartzen saiatuko dira gaur, Bilboko jardunaldietan.\n+ Urruneko gerren erantzukizun hurbila


6.3.3.- ZAINTZAILEEI LAGUNTZA EMATEKO ESKAERA\n- Adineko mendekoa ahalik eta denbora luzeen mantentzea bere habitatean eta bere ingurukoekin.\n- Sare naturala bultzatzea besteak zaintzeko eta nork bere burua zaintzeko moduetan: nork bere burua zaintzen ikastea beste bat zaindu ahal izateko.\n- Zaintzaileei informazioa ematea: laguntza-tresnak eta eskuragarri dauden baliabideak ezagutzea.\n- Besteekin ezagutzak, esperientziak, zailtasunak eta egiteko moduak partekatzea, elkarri laguntzeko prozesuan, elkarrekin hobekuntzak bilatzeko.\n- Honako laguntza-programa hauek jasotzen ditu:\n- Etxeko laguntza psikologikoa adinekoak zaintzen dituzten familiartekoentzat:\n- programa honek parte-hartze psikologiko zuzena eskaintzen du, familia-eremuan; horretarako, psikologo bat joaten da zaintzaile zuzenaren familia-etxera, kontuan hartuta parte hartu nahi duten familia-unitateko pertsona guztiak.\n- Hona hemen lortu nahi diren helburuak:\n- Familia osatzen duten pertsonei euren burua zaintzen laguntzea, etxean mendeko pertsonari lagundu ahal izateko, eta zaintza horretan familiako erantzunkidetasuna ahalbidetzea.\n- Mendeko adineko bati arreta ematearen ondoriozko familia-gatazkak saihestea edo konpontzea.\n- Zerbitzu hau adineko mendeko bati laguntzeko familia-sarearen parte den edozein pertsonak eskatu ahalko du, eta horretarako baldintza da bai adinekoak bai zaintzaileak egoitza Aiaran izatea eta adinekoak 65 urte edo gehiago izatea.\n- Zaintzen den adinekoak aitortuta izan beharko du mendekotasun-graduren bat. Hala ere, salbuespen gisa baloratzen dira mendekotasun-balorazioa eskatu baina oraindik administrazio-ebazpena eman ez den kasuak.\n- Programa honetan parte hartzea eskatzeko, ez da beharrezkoa izango beste dokumenturik


China 40 Bar Mikro Olio Torloju Aire Konpresoreen Fabrikatzaile eta Hornitzaileek - Jieneng\nHasiera > Produktuak > 40 Barreko Mikro Olio Torlojua Aire Konpresorea\nCMN Presio ertaineko olio torlojurik gabeko aire konpresoreak bi etapetako konpresio teknologia onartzen du, bibrazio txikiarekin, zarata txikiarekin, isurketa txikiagorekin, eraginkortasun handikoarekin, potentzia bereko gas ekoizpen tasa altuarekin. CMN Presio ertaineko olio torlojurik gabeko aire konpresorea asko ekoiztu da industria ekoizpenean, defentsa militarrean eta nazionalean.\nCMN / G Serieko Presio Handiko Mikro Olio Aire Konpresorea\nCMN-k bi etapa torloju bakarreko aire konpresorea jarri du abian bibrazio txikiarekin, zarata gutxiagorekin, isurketa txikiarekin, eraginkortasun handikoarekin eta aire ekoizpen handiagoarekin. CMNren bi etapa torloju bakarreko aire konpresoreak presio ertaineko aire konpresoreen industriari ekarpena egiten dio eta oso erabilia da industria ekoizpenean eta defentsa militarreko instalazioetan. CMN / G serieko presio handiko olio mikro aire konpresorearen parametro teknikoak FAD Air Supply tenperatura modeloaren prezioa ... FOB prezioa: US $ 0,5 - 9,999 / Pieza Min.Ordena Kopurua: 100 Pieza / Pieza Hornitzeko gaitasuna: 10000 Pieza / Pieza Hileko Portu: Shenzhen Ordainketa Baldintzak: L / C, D / A, D / P, T / T\n40 Barreko Mikro Olio Torlojua Aire Konpresorea Fabrikatzaileak eta hornitzaileak - Txinan egindakoak - Jieneng. Gure fabrikak prezio baxua eta kantitate handia du 40 Barreko Mikro Olio Torlojua Aire Konpresorea stockean, eta gure 40 Barreko Mikro Olio Torlojua Aire Konpresorea CE izan dira, oliorik gabeko serieak Alemaniako agintariek TUV 0 klaseko probak gainditu dituzte. Gure 40 Barreko Mikro Olio Torlojua Aire Konpresorea efizientzia bolumetrikoaren erlazioa, tenperatura altua, iraunkorra eta energia aurrezteko efektua agerikoa da. Ongi etorri handizkako salmentara eta erosi azken 40 Barreko Mikro Olio Torlojua Aire Konpresorea, deskontu prezioen zerrenda eta zerbitzu pertsonalizatua eskain ditzakegu.